cyanic-selkie/wikianc huggingface dataset:
ബെറിംഗ് ദ്വീപ്
വിവരണം
കമാൻഡർ ദ്വീപുകളിലെ ഏറ്റവും വലുതും പടിഞ്ഞാറ് ഭാഗവുമായ ഇതിന് 90 കിലോമീറ്റർ (56 മൈൽ) നീളവും 24 കിലോമീറ്റർ (15 മൈൽ) വീതിയും 1,660 ചതുരശ്ര കിലോമീറ്റർ (640 ചതുരശ്ര മൈൽ) വിസ്തീർണ്ണവുമുണ്ട്. ബെറിംഗ് ദ്വീപിന്റെ ഭൂരിഭാഗവും ചുറ്റുപാടുമുള്ള മുഴുവൻ ചെറിയ ദ്വീപുകളും ഇപ്പോൾ കൊമാൻഡോർസ്കി സപോവെഡ്നിക് പ്രകൃതി സംരക്ഷണ കേന്ദ്രത്തിന്റെ ഭാഗമാണ്. ബെറിംഗ് ദ്വീപ് വൃക്ഷരഹിതവും വിജനമായതും കനത്ത കാറ്റും, തുടർച്ചയായ മൂടൽമഞ്ഞും ഭൂകമ്പം ഉൾപ്പെടെയുള്ള കഠിനമായ കാലാവസ്ഥ അനുഭവപ്പെടുന്നതുമായ പ്രദേശമാണ്. ഏകദേശം 1826 വരെ ഇവിടെ വർഷം മുഴുവനുമുള്ള മനുഷ്യവാസം ഉണ്ടായിരുന്നില്ല. ഇപ്പോൾ, നിക്കോൾസ്കോയ് ഗ്രാമത്തിൽ താമസിക്കുന്ന 800 പേരിൽ മുന്നൂറോളം പേർ അല്യൂട്ടുകൾ ആണെന്ന് തിരിച്ചറിയപ്പെടുന്നു. ദ്വീപിലെ ചെറിയ ജനസംഖ്യയിൽ ഭൂരിപക്ഷവും മത്സ്യബന്ധനത്തിലേർപ്പെട്ടിരിക്കുന്നു. ബെറിംഗ് ദ്വീപിന്റെ വടക്കുപടിഞ്ഞാറൻ തീരത്ത് നിന്ന് ഏകദേശം രണ്ടര മൈൽ (4 കിലോമീറ്റർ) അകലെ അക്ഷാംശ രേഖാംശങ്ങൾ 55.2025°N, 165.93306°W ൽ ചെറിയ ടോപോർകോവ് ദ്വീപ് (ഓസ്ട്രോവ് ടോപോർകോവ്) സ്ഥിതിചെയ്യുന്നു. ഇത് 800 മീറ്റർ (2,600 അടി) വ്യാസമുള്ള ഒരു വൃത്താകൃതിയിലുള്ള ദ്വീപാണ്.
ചരിത്രം
1741 -ൽ റഷ്യൻ നാവികസേനയ്ക്കായി സ്വ്യാറ്റോയ് പ്യോട്ടറിൽ (സെന്റ് പീറ്ററിൽ) കപ്പൽ കയറിയ കമാൻഡർ വിറ്റസ് ബെറിംഗ് തന്നോടൊപ്പമുണ്ടായിരുന്ന 28 പേർക്കൊപ്പം കപ്പലപകടത്തിൽപ്പെടുകയും ബെറിംഗ് ദ്വീപിൽവച്ച് സ്കർവി ബാധിച്ച് മരിക്കുകയും ചെയ്തു. അലാസ്കയുടെ പ്രധാന ഭൂപ്രദേശവും അല്യൂഷ്യൻ ദ്വീപുകളും കണ്ടെത്തിയ ഒരു പര്യവേഷണത്തിൽ നിന്ന് മടങ്ങിയ അദ്ദേഹത്തിന്റെ കപ്പൽ കൊടുങ്കാറ്റിൽപ്പെട്ട് തകർന്നു. രക്ഷപ്പെട്ടവർ 10 മാസം ദ്വീപിൽ കുടുങ്ങിപ്പോകുകയും സ്വീഡിഷ് വംശജനായ ലെഫ്റ്റനന്റ് സ്വെൻ വാക്സലിന്റെ നേതൃത്വത്തിൽ സീലുകളേയും പക്ഷികളെയും കൊന്ന് ഭക്ഷിച്ച് അതിജീവനം നടത്തുകയും ചെയ്തു. കപ്പലിന്റെ അവശിഷ്ടങ്ങൾ ഉപയോഗിച്ച് ഒരു ബോട്ട് നിർമ്മിക്കാൻ കഴിഞ്ഞ അവർ, 1742 -ൽ കംചത്ക ഉപദ്വീപിലെ പെട്രോപാവ്ലോവ്സ്കിലേക്ക് കടൽ ഒട്ടർ രോമങ്ങളും പുതുതായി കണ്ടെത്തിയ ദ്വീപിൽ നിന്ന് ശേഖരിച്ച കേടുവരാതെ സൂക്ഷിച്ച മാംസവും കൊണ്ട് മടങ്ങിയെത്തി.
അവലംബം
വർഗ്ഗം:റഷ്യയിലെ ദ്വീപുകൾ
ദി പ്രിൻസ് ഓഫ് ടൈഡ്സ്
ദി പ്രിൻസ് ഓഫ് ടൈഡ്സ് കോൺറോയിയുടെ 1986-ലെ ദി പ്രിൻസ് ഓഫ് ടൈഡ്സ് എന്ന നോവലിനെ ആസ്പദമാക്കി പാറ്റ് കോൺറോയും ബെക്കി ജോൺസ്റ്റണും ചേർന്ന് എഴുതിയ തിരക്കഥയിൽ നിന്ന് ബാർബ്ര സ്ട്രീസാൻഡ് സംവിധാനം ചെയ്ത 1991 ലെ അമേരിക്കൻ റൊമാന്റിക് നാടകീയ ചലച്ചത്രമാണ്. ബാർബ്ര സ്ട്രീസാൻഡ് സഹ നിർമ്മാതാവും കൂടിയായിരുന്ന ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത് സ്‌ട്രീസാൻഡും നിക്ക് നോൾട്ടെയുമാണ്. സൗത്ത് കരോലിനയിലെ തന്റെ പ്രവർത്തനരഹിതമായ ബാല്യകാലം വരുത്തിയ മാനസിക വിനാശത്തെ മറികടക്കാനുള്ള സിനിമയിലെ ആഖ്യാതാവിന്റെ പോരാട്ടത്തിന്റെ കഥയാണ് ഈ ചിത്രം പറയുന്നത്. മികച്ച ചിത്രം ഉൾപ്പെടെ ഏഴ് അക്കാദമി അവാർഡുകൾക്ക് ഈ ചിത്രം നാമനിർദ്ദേശം ചെയ്യപ്പെട്ടെങ്കിലും ഒന്നുംതന്നെ ലഭിച്ചില്ല.
അവലംബം
വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ
ചൊല്ലിയാട്ടം
ബാലസുബ്രഹ്മണ്യൻ രചിച്ച നാടകമാണ് ചൊല്ലിയാട്ടം . 2011 ലെ നാടകത്തിനുള്ള കേരള സാഹിത്യ അക്കാദമിയുടെ പുരസ്കാരം ഈ ഗ്രന്ഥത്തിനായിരുന്നു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഏകദിന ക്രിക്കറ്റിലെ ഇരട്ടശതകങ്ങളുടെ പട്ടിക
ക്രിക്കറ്റിൽ ഇരട്ടശതകം എന്നാൽ ഒരു ബാറ്റ്സ്മാൻ ഒരു ഇന്നിങ്സിൽ ഇരുനൂറോ അതിലധികമോ റൺസ് നേടുന്നതാണ്. ഏകദിന ക്രിക്കറ്റ് ചരിത്രത്തിൽ 10 ബാറ്റ്സ്മാന്മാർ ഇരട്ടശതകം നേടിയിട്ടുണ്ട് അതിൽ രണ്ടു പേർ വനിതാ ക്രിക്കറ്റ് താരങ്ങളാണ്.
ഓസ്ട്രേലിയയുടെ വനിതാ ക്രിക്കറ്റ് താരമായ ബെലിൻഡ ക്ലാർക്കാണ് ഏകദിന ക്രിക്കറ്റ് ചരിത്രത്തിലെ ആദ്യ ഇരട്ടശതകം നേടിയത്. 1997ലെ വനിതാ ലോകകപ്പ് മത്സരത്തിലാണ് അവർ ഈ നേട്ടം കൈവരിച്ചത്. ഏകദിന ക്രിക്കറ്റിൽ ഇരട്ട ശതകം നേടുന്ന ആദ്യ പുരുഷ ക്രിക്കറ്റർ സച്ചിൻ ടെൻഡുൽക്കറാണ്. ഇന്ത്യൻ ക്രിക്കറ്ററായ രോഹിത് ശർമയാണ് ഏറ്റവുമധികം തവണ ഈ നേട്ടം കൈവരിച്ചത് (3 തവണ). ഏകദിന ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറും അദ്ദേഹത്തിന്റെ പേരിലാണ്.
അവലംബം
വർഗ്ഗം:ക്രിക്കറ്റ്
ആഫ്രിക്കൻ നേഷൻസ് കപ്പ്
ആഫ്രിക്ക കപ്പ് ഓഫ് നേഷൻസ്, AFCON, ടോട്ടൽ ആഫ്രിക്ക കപ്പ് ഓഫ് നേഷൻസ് എന്നീ പേരുകളിൽ അറിയപ്പെടുന്ന ഫുട്ബോൾ ചാമ്പ്യൻഷിപ്പാണ് ആഫ്രിക്കൻ നേഷൻസ് കപ്പ്. 1957 ലാണ് ആദ്യമായി ഈ ഫുട്ബോൾ ചാമ്പ്യൻഷിപ്പ് നടത്തപ്പെട്ടത്. 1968 മുതൽ രണ്ട് വർഷത്തിലൊരിക്കൽ ഇത് നടക്കുന്നു.
ചരിത്രം
കപ്പ് ചരിത്രത്തിലെ ഏറ്റവും കൂടുതൽ വിജയങ്ങൾ നേടിയ രാജ്യമാണ് ഈജിപ്ത്. ടൂർണമെന്റിൽ ഏഴ് തവണ ഇവർ വിജയിച്ചു (1958 നും 1961 നും ഇടയിൽ ഈജിപ്ത് യുണൈറ്റഡ് അറബ് റിപ്പബ്ലിക് എന്നറിയപ്പെട്ടിരുന്നതുൾപ്പെടെ).
അവലംബം
വർഗ്ഗം:ഫുട്ബോൾ മത്സരങ്ങൾ
മോർവെൽ ദേശീയോദ്യാനം
മോർവെൽ ദേശീയോദ്യാനം ആസ്ത്രേലിയയിലെ വിക്റ്റോറിയയിലെ വെസ്റ്റേൺ ഗിപ്പ്സ്ലാന്റിൽ സ്ഥിതിചെയ്യുന്നു. 565 ഹെക്റ്റർ പ്രദേശത്തായി വ്യാപിച്ചുകിടക്കുന്ന ഈ ദേശീയോദ്യാനം മിലബണിൽ നിന്നും ഏകദേശം 164 കിലോമീറ്റർ കിഴക്കായും സ്റ്റ്രെസെലെക്കി പർവ്വതനിരകൾക്ക് തെക്കായി 16 കിലോമീറ്ററും അകലെയാണ്. അപൂർവ്വമോ വംശനാശഭീഷണി നേരിടുന്നതോ ആയ 5 സ്പീഷീസുകൾ, 44 ഓർക്കിഡ് സ്പീഷീസുകൾ ഉൾപ്പെടെ 320 സസ്യസ്പീഷീസുകൾ ഈ ദേശീയോദ്യാനത്തിൽ രേഖപ്പെടുത്തിയിട്ടുണ്ട്. 19 സസ്തനികൾ, 96 പക്ഷികൾ, 11 ഉരഗങ്ങൾ, 3 ഉഭയജീവികൾ എന്നിവ ഉൾപ്പെടെ 129 പ്രാദേശികജീവികളുടെ സ്പീഷീസുകളെ രേഖപ്പെടുത്തിയിട്ടുണ്ട്.
ഇന്ത്യയിലെ സ്ത്രീകളുടെ അവകാശങ്ങളും നിയമവും
ജെൻഡർ നിയമതത്വശാസ്ത്രത്തിലെ പ്രധാന ഭാഗമാണ് സ്ത്രീയും നിയമവും എന്നത്. സ്ത്രീകളുടെ വ്യത്യസ്തങ്ങളായ അവകാശങ്ങളും അവ സംരക്ഷിക്കുന്നതിനും ഉറപ്പുവരുത്തുന്നതിനുമായി നടപ്പിലാക്കിയിട്ടുള്ള നിമയങ്ങളുമാണ് പ്രധാനമായും ഈ വിഷയത്തിന് കീഴിൽ വരുന്നത്.
സ്ത്രീകൾക്കും പുരുഷന്മാർക്കും തുല്യാവകാശമെന്നത് ഇന്ത്യയുടെ ഭരണഘടന വിഭാവനം ചെയ്യുന്ന മൗലികാവകാശങ്ങളിലൊന്നാണെങ്കിലും ലിംഗ നീതി എന്നത് ഇനിയും സാദ്ധ്യമാവാത്ത ലക്ഷ്യമായി തുടരുകയാണ്. സംരക്ഷിത വിവേചനം എന്ന ആശയത്തിലൂടെ, ഇന്ത്യയിലെ സ്ത്രീകളുടെ അവസ്ഥ വിലയിരുത്തി, സ്ത്രീകൾക്കായി പ്രത്യേക നിയമനിർമ്മാണവും പരിപാടികളും ആവിഷ്കരിക്കുന്നതിന് രാഷ്ട്രത്തിന് അനുമതി നൽകുന്നതിന് ഇന്ത്യൻ ഭരണഘടനയിൽ വ്യവസ്ഥയുണ്ട്. എന്നിരിക്കിലും സ്ത്രീകൾക്കെതിരായ അതിക്രമങ്ങളും വിവേചനങ്ങളും വർദ്ധിച്ചുവരുന്നതായിട്ടാണ് കണക്കുകൾ വ്യക്തമാക്കുന്നത്.
ഭരണഘടനയും സ്ത്രീകളും
സ്ത്രീ - പുരുഷ വിവേചനം ഇല്ലാതാക്കുവാനുള്ള പൊതുവായ വ്യവസ്ഥകൾക്കൊപ്പം പ്രത്യേകമായ പല വ്യവസ്ഥകളും ഇതിനായി ഇന്ത്യയുടെ ഭരണഘടനയിൽ ഉൾച്ചേർത്തിരിക്കുന്നു. അവയിൽ പ്രധാനപ്പെട്ടവ താഴെ പറയുന്നു.
കേണൽ ഉണ്ണി നായർ
ആദ്യ കാല പത്ര പ്രവർത്തകനും മിലിറ്ററി ഉദ്യോഗസ്ഥനുമായിരുന്നു എം. കേശവനുണ്ണിനായർ എന്ന കേണൽ ഉണ്ണി നായർ( 22 ഏപ്രിൽ 1911 - 12 ഓഗസ്റ്റ് 1950).
ജീവിതരേഖ
1911 ഏപ്രിൽ 22ന് പാലക്കാട്ട് പറളിയിലാണ് ഉണ്ണിനായരുടെ ജനനം. അച്ഛൻ നാരായണമംഗലം ദാമോദരൻ നമ്പൂതിരി. അമ്മ മനയ്ക്കമ്പാട്ട് അമ്മുക്കുട്ടി വയങ്കരമ്മ. എം. കേശവനുണ്ണിനായർ എന്നായിരുന്നു പൂർണ നാമം. പ്രാഥമിക വിദ്യാഭ്യാസത്തിനു ശേഷം മദ്രാസ് ക്രിസ്ത്യൻ കോളജിൽ നിന്ന് സാഹിത്യത്തിൽ ഓണേഴ്‌സ് ബിരുദം നേടി. പിന്നീട് മദ്രാസിലെ ‘ദ് മെറി മാഗസിൻ’ എന്ന ഹാസ്യവാരികയിലും തുടർന്ന് ‘ദ് മെയിൽ’ എന്ന പത്രത്തിലും ജോലി ചെയ്തു. നിത്യജീവിതത്തിലെ സംഭവങ്ങളെ ഹാസ്യത്തിന്റെ മേമ്പൊടിയിൽ ആവിഷ്കരിക്കുന്ന ‘ദ് സ്‌റ്റോറി ഓഫ് മൈ ലൈഫ്’ എന്ന പരമ്പര അവതരിപ്പിച്ചു. അക്കാലത്തെ മലബാർ ജീവിതത്തിന്റെ നേർചിത്രം വരച്ചിടുന്ന ‘മൈ മലബാർ’ എന്ന പുസ്തകവും അദ്ദേഹം രചിച്ചു. പിന്നീട് കൊൽക്കത്തയിൽ ‘സ്‌റ്റേറ്റ്‌സ്മാനി’ൽ ചേർന്നു. അക്കാലത്താണ് ഇന്ത്യൻ ആർമി റിസർവ് ഓഫ് ഓഫിസേഴ്‌സിൽ (ഐഎആർഒ) കമ്മിഷൻഡ് ഓഫിസറാകുന്നത്.
യുദ്ധമുഖത്തു തടസ്സമേതുമില്ലാതെ കടന്നുചെന്ന് ഔദ്യോഗിക വിശദീകരണങ്ങൾ ശേഖരിക്കുന്നതിനു വേണ്ടി സൈന്യം അദ്ദേഹത്തിനു കേണൽ പദവി നൽകി. ‌രണ്ടാം ലോകമഹായുദ്ധം പൊട്ടിപ്പുറപ്പെട്ടതോടെ മറാഠ ലൈറ്റ് ഇൻഫൻട്രിയിൽ കമ്മിഷൻഡ് ഓഫിസറായി നിയമിതനായ അദ്ദേഹത്തെ മ്യാൻമറിലേക്ക് (പഴയ ബർമ) അയച്ചു. സ്വാതന്ത്ര്യപ്രഖ്യാപനത്തിനു ശേഷം ആംഡ് ഫോഴ്‌സസ് ഇൻഫർമേഷൻ ഓഫിസറായി ഉണ്ണിനായർ നിയമിക്കപ്പെട്ടു. വാഷിങ്ടനി‌ലെ ഇന്ത്യൻ എംബസിയിൽ പബ്ലിക് റിലേഷൻസ് ഓഫിസറായി നിയമിക്കപ്പെട്ടു. കൊറിയൻ യുദ്ധം പൊട്ടിപ്പുറപ്പെട്ടപ്പോൾ ഐക്യരാഷ്ട്ര സഭാ നിരീക്ഷകനായി നിയോഗിക്കപ്പെട്ടു.
1950 ഓഗസ്റ്റ് 12ന് വായ്ഗ്വാനിലെ യുദ്ധമേഖലയിലൂടെ രണ്ടു സഹപ്രവർത്തകർക്കൊപ്പം ജീപ്പോടിച്ചുപോകുമ്പോൾ കുഴിബോംബ് പൊട്ടി മരണപ്പെട്ടു. ബ്രിട്ടിഷ് മാധ്യമപ്രവർത്തകനായ ക്രിസ്റ്റഫർ ബക്ലി, ഓസ്‌ട്രേലിയൻ മാധ്യമപ്രവർത്തകനായ ഇയാൻ മോറിസൺ എന്നിവരും ഉണ്ണിനായർക്കൊപ്പം കൊല്ലപ്പെട്ടിരുന്നു. യുദ്ധത്തിനിടെ മരിച്ച 18 പേരിൽ ഏക ഇന്ത്യക്കാരനായിരുന്നു ഉണ്ണിനായർ.
യുദ്ധം തുടരുന്ന സാഹചര്യത്തിൽ മൃതദേഹം ഇന്ത്യയിലേക്ക് അയയ്ക്കാൻ കഴിയാതിരുന്നതിനാൽ സ്യുസോങ് ഗൂവിനു സമീപത്തുള്ള ബോമിയോ ഡോങ് മലനിരകളിലാണ് ഉണ്ണിനായരുടെ ഭൗതികശരീരം അടക്കം ചെയ്തത്. ഉണ്ണിനായരുടെ സ്മരണാർഥം ദക്ഷിണകൊറിയൻ സർക്കാർ ഡേഗുവിലെ സ്യുസോങ് ഗൂവിൽ ദേശീയ സ്മാരകം നിർമ്മിച്ചിട്ടുണ്ട്.
അവലംബം
വർഗ്ഗം:പത്രപ്രവർത്തകർ വർഗ്ഗം:പട്ടാള ഉദ്യോഗസ്ഥർ
ചെറുകാഞ്ഞിരം
മരങ്ങളിൽ കയറിപ്പോകുന്ന സ്വഭാവമുള്ള ഒരു കുറ്റിച്ചെടിയാണ് ചെറുകണീരം എന്നും പേരുള്ള ചെറുകാഞ്ഞിരം. . ഇത് പലവിധ ഔഷധഗുണങ്ങളുള്ള ഒരു ചെടിയാണ്. നാട്ടുവേഴാമ്പൽ ഇതിന്റെ കായകൾ ഭക്ഷിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഒപ്പിലിയേസീ
മകാക്
മകാക്പഴയലോക കുരങ്ങുകൾ എന്നവർ അറിയപ്പെടുന്നു. 23 സ്പീഷീസുകൾ ലോകവ്യാപകമായി ഇന്നു കാണപ്പെടുന്നു.
വിവരണം
മനുഷ്യനിൽ നിന്ന് വ്യത്യസ്തമായി മകാകുകൾ പ്രൈമേറ്റ് ജീനസ്സിലെ ഏറ്റവും വ്യാപിച്ച കുരങ്ങുകളാണ്. അവ ജപ്പാൻ മുതൽ അഫ്ഗാനിസ്ഥാൻ വരെ അവ വ്യാപിച്ചിരിക്കുന്നു. ബാർബറി മകാക് വടക്കൻ ആഫ്രിക്കയും, തെക്കൻ യൂറോപ്പും വരെ വ്യാപിച്ചിരിക്കുന്നു. 22 മകാക് സ്പീഷീസുകൾ നിലവിൽ തിരിച്ചറിഞ്ഞിട്ടുണ്ട്. അവയിൽ ജന്തുശാസ്ത്രജ്ഞരല്ലാത്തവർക്ക് ഏറ്റവും കൂടുതലറിയുന്ന റീസസ് മകാക്, ബാർബറി മകാക് എന്നിവ ഇതിൽ ഉൾപ്പെടുന്നു. ബാർബറി മകാകിന്റെ ഒരു കുടിയേറ്റ സംഘം ജിബ്രാൾട്ടർ പാറയിൽ ജീവിക്കുന്നു. എങ്കിലും അനേകം സ്പീഷീസുകൾകളെ വാലില്ലാത്തതിനാലും, അവയുടെ പൊതു പേരുകൾ കാരണവും എയ്പ്പുകളായി പരാമർശിക്കപ്പെടുന്നുണ്ട്. ഇവ യഥാർത്ഥ കുരങ്ങുകളാണ്. അവയ്ക്ക് മറ്റേതെങ്കിലും Old World കുരങ്ങുകളുമായുള്ളതിനേക്കാൾ വലിയബന്ധം യഥാർത്ഥ എയ്പ്പുകളോടില്ല.
സാമൂഹ്യസ്വഭാവം
മകാകുകൾക്ക് ഒരു വളരെ ആഴത്തിലുള്ള സാമൂഹികഘടനയും, അധികാരക്രമവുമുണ്ട്. താഴ്ന്ന തലത്തിലെ സാമൂഹികചങ്ങലയിലെ ഒരു മകാക് ബെറികൾ തിന്നുകയും, ഉയർന്ന തലത്തിലെ മകാകിന് ബാക്കിവയ്ക്കാതിരിയ്ക്കുകയും ചെയ്താൽ സാമൂഹിക ഘടനയിൽ പദവിയിൽ ഉയർന്ന ഒന്ന് കുരങ്ങിന്റെ വായിൽ നിന്ന് ബെറികൾ നീക്കം ചെയ്യും.
മനുഷ്യനോടുള്ള ബന്ധം
മകാകുവിന്റെ അനേകം സ്പീഷീസുകളെ സമഗ്രമായ മൃഗപരിശോധനയ്ക്ക് വിധേയമാക്കി. വിശേഷിച്ച് കാഴ്ച്ചയുടേയും, ദൃശ്യവ്യവസ്ഥയുടേയും നാഡീശാസ്ത്രത്തെ.
ഏകദേശം എല്ലാ വളർത്തുമൃഗങ്ങളും, കൂട്ടിലടയ്ക്കപ്പെട്ട മകാകുകളും ഹേർപ്പീസ് ബി വൈറസ് വഹിക്കുന്നു. ഈ വൈറസ് മകാകുകൾക്ക് ദോഷമുണ്ടാക്കുന്നില്ല. എന്നാൽ അപൂർവ്വമായി മനുഷ്യരിലുണ്ടാകുന്ന അണുബാധ മാരകമായേക്കാം. ഈ അപകടസാധ്യത മകാകുകളെ വളർത്തുമൃഗങ്ങളാക്കാൻ അനുയോജ്യമല്ലാതാക്കുന്നു.
2005 ലെ യൂണിവേഴ്സിറ്റി ഓഫ് ടൊറോന്റോയുടെ പഠനം കാണിക്കുന്നത് നഗരജീവിതം നയിക്കുന്ന മകാകുകൾ സിമിയൻ ഫോമി വൈറസ്സുകൾ വഹിക്കുന്നുണ്ടെന്നും, റെട്രോവൈറസുകൾ പോലെ സീഷീസ്-ടു-സീഷീസ് ജംബ് മനുഷ്യരിലെത്തിയേക്കാം എന്നാണ്.
സ്പീഷീസുകൾ
Genus Macaca
അവലംബം
വർഗ്ഗം:പെൺകോയ്മ ജന്തുക്കളിൽ വർഗ്ഗം:ഏഷ്യയിലെ സസ്തനികൾ വർഗ്ഗം:ആഫ്രിക്കയിലെ സസ്തനികൾ വർഗ്ഗം:പ്രൈമേറ്റുകൾ വർഗ്ഗം:ഉപകരണങ്ങളുപയോഗിക്കുന്ന ജന്തുക്കൾ
പട്ടാമ്പി ബ്ലോക്ക് പഞ്ചായത്ത്
പാലക്കാട് ജില്ലയിൽ പട്ടാമ്പി താലൂക്കിലാണ് 224.21 ചതുരശ്രകിലോമീറ്റർ വിസ്തീർണ്ണമുള്ള പട്ടാമ്പി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഗ്രാമപഞ്ചായത്തുകൾ
പട്ടാമ്പി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
പട്ടാമ്പി ബ്ലോക്ക് പഞ്ചായത്ത് പട്ടാമ്പി - 679303 ഫോൺ : 0466 2212254 ഇമെയിൽ‍ : bdoptb@gmail.com
അവലംബം
വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
സ്റ്റീവൻ പൂൾ
സ്റ്റീവൻ പൂൾ (born 1972) ഒരു ബ്രിട്ടീഷ് എഴുത്തുകാരനും പത്രപ്രവർത്തകനുമാണ്. ഭാഷ ദുരുപയോഗം ചെയ്യുന്നതിൽ അദ്ദേഹം പ്രത്യേകിച്ചും ആശങ്കാകുലനാണ്. ഈ വിഷയത്തിൽ രണ്ട് പുസ്തകങ്ങൾ അദ്ദേഹം എഴുതിയിട്ടുണ്ട്. Unspeak (2006) and Who Touched Base In My Thought Shower? (2013).
ജീവചരിത്രം
പൂൾ ഇമ്മാനുവൽ കോളേജ്, കേംബ്രിഡ്ജ്ൽ നിന്ന് ഇംഗ്ലീഷ് പഠിക്കുകയും കൂടാതെ പിന്നീട് ദ ഇൻഡിപെൻഡ്റ്, ദ ഗാർഡിയൻ ദി ടൈംസ് ലിറ്റററി സപ്ലിമെന്റ്, ദി സൺഡേ ടൈംസ്, ദ ന്യൂ സ്റ്റേറ്റ്സ്മാൻഎന്നീ പ്രസിദ്ധീകരണങ്ങളിൽ എഴുതുകയും ചെയ്തു. അദ്ദേഹം രണ്ട് പുസ്തകങ്ങൾ പ്രസിദ്ധീകരിക്കുകയും ഇപ്പോൾ എറ്റ് കറ്റേറ എന്നു വിളിക്കുന്ന സാറ്റർഡേ ഗാർഡിയൻ എന്ന പ്രസിദ്ധീകരണത്തിൽ ഒരു സെലക്ടീവ് നോൺഫിക്ഷൻ ബുക്ക് റിവ്യൂ കോളം എഴുതുന്നു. ദൈർഘ്യമേറിയ പുസ്തക അവലോകനങ്ങളും,  എഡ്ജ്  മാസികയിലെ പ്രതിമാസ കോളവും കൈകാര്യം ചെയ്യുന്നു. 2006 സിഡ്നി റൈറ്റേഴ്സ് ഫെസ്റ്റിവലിൽ മുഖ്യ കീ വിലാസം നൽകുന്നതിന് സ്റ്റീവൻ പൂളിനെ ക്ഷണിച്ചു, 2008 -ലെ ഫ്യൂച്ചർ ആൻഡ് റിയാലിറ്റി ഓഫ് ഗെയിമിങ് കോൺഫറൻസിൽ വിയന്നയിൽ ഒരു പ്രധാന സന്ദേശം നൽകുകയും ചെയ്തു.
ബാഹ്യ ലിങ്കുകൾ
വർഗ്ഗം:1972-ൽ ജനിച്ചവർ
ദബുലിയൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ദബുലിയൻ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ദബുലിയൻ സ്ഥിതിചെയ്യുന്നത്. ദബുലിയൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ദബുലിയൻ ൽ 198 വീടുകൾ ഉണ്ട്. ആകെ ജനസംഖ്യ 930 ആണ്. ഇതിൽ 481 പുരുഷന്മാരും 449 സ്ത്രീകളും ഉൾപ്പെടുന്നു. ദബുലിയൻ ലെ സാക്ഷരതാ നിരക്ക് 63.01 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ദബുലിയൻ ലെ 6 വയസ്സിനു താഴെയുള്ള കുട്ടികളുടെ എണ്ണം 92 ആണ്. ഇത് ദബുലിയൻ ലെ ആകെ ജനസംഖ്യയുടെ 9.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 231 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 218 പുരുഷന്മാരും 13 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 99.57 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 14.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ദബുലിയൻ ലെ 372 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
സലാം ബാപ്പു
കേരളത്തിലെ ഒരു ചലചിത്ര സംവിധായകനാണ് സലാം ബാപ്പു.
റെഡ് വൈൻ (2013) എന്ന സിനിമയിലൂടെ സംവിധാന രംഗത്തെത്തിയ അദ്ദേഹം പിന്നീട് മംഗ്ലീഷ് എന്ന ചലചിത്രം സംവിധാനം ചെയ്തു.
ജീവിതരേഖ
1975 മേയ് 15 ന് കേരളത്തിലെ മലപ്പുറം പൊന്നാനി ക്കടുത്ത പാലപ്പെട്ടി യിൽ ബാപ്പു ഹാജി ആയിഷുമ്മ ദമ്പതികളുടെ മകനായി സലാം ബാപ്പു ജനിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
ബുക്കിത് ബാരിസൺ സെലാറ്റൻ ദേശീയോദ്യാനം
ബുക്കിത് ബാരിസാൻ പർവ്വതനിരയോട് ചേർന്ന് കിടക്കുന്ന ഈ ദേശീയോദ്യാനത്തിൻറെ ശരാശരി വീതി 45 കിലോമീറ്ററും നീളം 350 കിലോമീറ്ററുമാണ്. വടക്കൻ ഭാഗം പർവതനിരയായ ഇതിൻറെ ഏറ്റവും ഉയരമുള്ള ഭാഗം ഗുനുങ് പുലുംഗും (1,964 മീറ്റർ), തെക്കൻ ഭാഗം ഒരു ഉപദ്വീപുമാണ്. മൊണ്ടെയ്ൻ വനം, താഴ്ന്ന പ്രദേശങ്ങളിലെ ഉഷ്ണമേഖലാ വനം, തീരദേശ വനം, കണ്ടൽക്കാട് എന്നിവയാൽ ഉപദ്വീപ് ചുറ്റപ്പെട്ടിരിക്കുന്നു.
സംരക്ഷണവും ഭീഷണികളും
1970 കൾ മുതൽ നിരവധി അനധികൃത കുടിയേറ്റങ്ങൾ നടന്നിട്ടുള്ള ഉദ്യാനത്തിനുള്ളിലെ കയ്യേറ്റങ്ങൾ 1980 കളുടെ തുടക്കത്തിൽ നിർബന്ധിതമായി ഒഴിപ്പിക്കപ്പെട്ടിട്ടും 1998 മുതൽ ഇവയുടെ എണ്ണം വർദ്ധിച്ചു. 2006 ൽ 127,000 ആളുകൾ നടത്തിയ അധിനിവേശം 55,000 ഹെക്ടർ വിസ്തൃതിയുള്ളതായി കണക്കാക്കപ്പെടുന്നു. 1972 നും 2006 നും ഇടയ്ക്കുള്ള കാലയളവിൽ 63,000 ഹെക്ടർ പ്രാഥമിക വനമേഖല നഷ്ടപ്പെട്ടതായി കണക്കാക്കപ്പെടുന്നു. അനധികൃത കൃഷിക്കായി നഷ്ടപ്പെട്ട 20 ശതമാനം വനമേഖലയെ ഇത് പ്രതിനിധീകരിക്കുന്നു. കാപ്പി വളർത്തുന്നതിന് 450 കിലോമീറ്ററിലധികം പാർക്ക് ഭൂമി ഉപയോഗിക്കുന്നുണ്ടെന്ന് കണ്ടെത്തിയ വേൾഡ് വൈഡ് ഫണ്ട് ഫോർ നേച്ചർ, അനധികൃതമായി കൃഷിചെയ്യുന്ന കാപ്പി വാങ്ങുന്നത് ഒഴിവാക്കാൻ ഇപ്പോൾ മൾട്ടിനാഷണൽ കോഫി കമ്പനികളോടൊത്ത് പ്രവർത്തിക്കുന്നു.
മാരിന
മാരിന, അമേരിക്കൻ ഐക്യനാടുകളിലെ കാലിഫോർണിയയിൽ മോണ്ടറെ കൗണ്ടി യിൽ സ്ഥിതിചെയ്യുന്ന ഒരു പട്ടണമാണ്. 2013 ലെ യു.എസ്. സെൻസസ് ബ്യൂറോയുടെ കണക്കനുസരിച്ച് ഈ പട്ടണത്തിലെ ജനസംഖ്യ 20,370 ആയിരുന്നു. കാലിഫോർ‍ണിയയുടെ മദ്ധ്യ തീരത്തിനു സമാന്തരമായി സ്ഥിതിചെയ്യുന്ന മാരിന, സലിനാസിന് 8 മൈൽ (13 കിലോമീറ്റർ) പടിഞ്ഞാറായും മോണ്ടെറെയ്ക്ക് 8 മൈൽ വടക്കുമായാണ് സ്ഥിതി ചെയ്യുന്നത്. ഇത് കാലിഫോർണിയയിലെ മോണ്ടെറെയുമായി സ്റ്റേറ്റ് റൂട്ട് 1 വഴി ബന്ധിക്കപ്പെട്ടിരിക്കുന്നതോടൊപ്പം അത് കാലിഫോർണിയയിലെ സാന്താക്രൂസുമായും ഏകദേശം 35 മൈൽ അകലത്തിൽ ബന്ധിപ്പിച്ചിരിക്കുന്നു. സമുദ്രനിരപ്പിൽനിന്ന് ഏകദേശം 43 അടി (13 മീ) ഉയരത്തിലാണ് ഇതു നിലനിൽക്കുന്നത്. 1975 ൽ ഏകീകരിക്കപ്പെട്ട ഈ പട്ടണം മോണ്ടെറേ പെനിൻസുലയിലെ ഏറ്റവും പുതിയ പട്ടണമാണ്.
ഭൂമിശാസ്ത്രം
മാരിന പട്ടണം നിലനിൽക്കുന്ന അക്ഷാംശ രേഖാംശങ്ങൾ 36.68444°N, -121.80222°W ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ നഗരത്തിന്റെ ആകെ വിസ്തീർണം 9.8 ചതുരശ്ര മൈൽ (25 ചതുരശ്ര കിലോമീറ്റർ) ആണ്. ഇതിൽ 8.9 ചതുരശ്ര മൈൽ (23 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 0.9 ചതുരശ്രമൈൽ (2.3 ചതുരശ്ര കിലോമീറ്റർ) (9.02 ശതമാനം) ജലവുമാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഹെഡിയോട്ടിസ് ഇന്ദിരെ
ഗവേഷണകേന്ദ്രം സസ്യവർഗീകരണ വിഭാഗം സീനിയർ സയന്റിസ്റ്റ് ഡോ. കെ.എം.പ്രഭുകുമാറിന്റെ നേതൃത്വത്തിലുള്ള സംഘമാണ് ഈ സസ്യത്തിനെ ശാസ്ത്രലോകത്തിനു പരിചയപ്പെടുത്തിയത്. പശ്ചിമഘട്ടത്തിലെ ഉയർന്ന പുൽമേടുകളിൽ കാണുന്ന അപൂർവ സസ്യങ്ങളെക്കുറിച്ച് പഠിക്കുമ്പോഴാണ് പാലക്കാട് മുത്തിക്കുളം കാട്ടിലെ എലിവാൽമലയിൽനിന്ന് ഗവേഷകസംഘം സസ്യം കണ്ടെത്തിയത്. പർപ്പടകപ്പുല്ല് ഈ വിഭാഗത്തിൽപെടുന്നതാണ്. മറ്റു സസ്യങ്ങളുമായി ചെറിയ സാദൃശ്യം കാണപ്പെടുന്നുണ്ടെങ്കിലും ഇതിന്റെ ബാഹ്യ, ആന്തരിക ഘടനകൾ വിഭിന്നമാണ്. സമുദ്രനിരപ്പിൽനിന്ന് ഏകദേശം 6,300 അടി ഉയരത്തിൽ കാണുന്ന ഈ സസ്യത്തിൽ വെള്ളനിറത്തിലുള്ള പൂങ്കുലകളാണ് കാണപ്പെടുന്നത്.
അവലംബം
വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:ഇന്ത്യയിലെ സസ്യജാലം
ഈസ്‌ട്രജൻ ( മരുന്ന്)
ഹോർമോൺ ജനന നിയന്ത്രണത്തിലും ആർത്തവവിരാമ ഹോർമോൺ തെറാപ്പിയിലും സ്ത്രീകളെ  കൂടുതൽ സ്ത്രീവത്കരിക്കുന്ന  ഹോർമോൺ തെറാപ്പിയുടെ ഭാഗമായി ഏറ്റവും സാധാരണയായി ഉപയോഗിക്കുന്ന ഒരു തരം മരുന്നാണ് ഈസ്ട്രജൻ ( ഇ ). ഇംഗ്ലീഷ്: Estrogen. സ്തനാർബുദം, പ്രോസ്റ്റേറ്റ് കാൻസർ തുടങ്ങിയ ഹോർമോൺ സെൻസിറ്റീവ് ക്യാൻസറുകളുടെ ചികിത്സയിലും മറ്റ് പല അവസ്ഥകൾക്കും ഇവ ഉപയോഗിക്കാം. ഈസ്ട്രജനുകൾ ഒറ്റയ്ക്കോ പ്രോജസ്റ്റോജനുകളുമായി സംയോജിപ്പിച്ചോ ഉപയോഗിക്കുന്നു. അവ വൈവിധ്യമാർന്ന ഫോർമുലേഷനുകളിലും വിവിധ രീതിയിൽ ശരീരത്തിലേക്ക് കടത്തിവിടാം.
കൃത്രിമ ഈസ്ട്രജന്റെ ഉദാഹരണങ്ങളിൽ ബയോഐഡെന്റിക്കൽ എസ്ട്രാഡിയോൾ, നാച്ചുറൽ കോൻജുഗേറ്റഡ് ഈസ്ട്രജൻ, എഥിനൈൽസ്ട്രാഡിയോൾ പോലുള്ള സ്റ്റിറോയിഡൽ ഈസ്ട്രജൻ, ഡൈതൈൽസ്റ്റിൽബെസ്ട്രോൾ പോലുള്ള സിന്തറ്റിക് നോൺ-സ്റ്റിറോയിഡൽ ഈസ്ട്രജൻ എന്നിവ ഉൾപ്പെടുന്നു. ഈസ്ട്രജനുകൾ മൂന്ന് തരം ലൈംഗിക ഹോർമോൺ അഗോണിസ്റ്റുകളിൽ ഒന്നാണ്, മറ്റുള്ളവ ടെസ്റ്റോസ്റ്റിറോൺ പോലെയുള്ള ആൻഡ്രോജൻ / അനാബോളിക് സ്റ്റിറോയിഡുകൾ, പ്രോജസ്റ്ററോൺ പോലുള്ള പ്രോജസ്റ്റോജനുകൾ എന്നിവയാണ്.
പുറത്തേക്കുള്ള കണ്ണികൾ
വർഗ്ഗം:മരുന്നുകൾ
എം.സി. എഷർ
മൗറിറ്റ്സ് കോർണേലിയസ് ഏഷർ (17 June 1898 – 27 March 1972) പ്രശസ്തനായ ഒരു ഡച്ച് ചിത്രകാരൻ ആയിരുന്നു. പ്രധാനമായും വുഡ്കട്ടുകൾ, ലിത്തോഗ്രാഫുകൾ, മെസോടിന്റുകൾ എന്നീ സങ്കേതങ്ങൾ ഉപയോഗിച്ചായിരുന്നു അദ്ദേഹത്തിന്റ ചിത്രരചന.
അസാധ്യവസ്തുക്കൾ (Impossible object), അനന്തത, പ്രതിഫലനം, സമമിതി, വീക്ഷണകോൺ (perspective), അതിവലയജ്യാമിതി (hyperbolic geometry), ടെസ്സല്ലഷൻ (tessellations) തുടങ്ങിയ ഗണിതശാസ്ത്രസങ്കേതങ്ങളുടെ സൗന്ദര്യം ആവാഹിയ്ക്കപ്പെട്ടതായിരുന്നു അദ്ദേഹത്തിന്റെ രചനകൾ. ഔപചാരികമായി ഒരു ഗണിതശാസ്ത്രജ്ഞനല്ലായിരുന്നിട്ടും പല വിഖ്യാത ഗണിതശാസ്ത്രജ്ഞൻമാരുമായും അദ്ദേഹം ഇടപഴകുകയും ടെസ്സല്ലഷൻ എന്ന ഗണിതസങ്കേതത്തിൽ ഗവേഷണം നടത്തുകയും ചെയ്തിരുന്നു.
അദ്ദേഹത്തിന്റെ ആദ്യകാലരചനകൾ മിക്കതും പ്രകൃതിയിൽ നിന്നും പ്രചോദനം കൊണ്ടുള്ളതായിരുന്നു. ഷഡ്പദങ്ങളേയും പ്രകൃതിദൃശ്യങ്ങളേയും ലിച്ചെൻ പോലെയുള്ള ചെടികളെയും സൂക്ഷ്മനിരീക്ഷണത്തിനു വിധേയമാക്കിയ അദ്ദേഹം തന്റെ രചനകളിൽ ഈ സൂക്ഷ്മത ആവാഹിച്ചു. പിൽക്കാലത്തു് അദ്ദേഹം സ്പെയിനിലും ഇറ്റലിയിലും വ്യാപകമായി സഞ്ചരിയ്ക്കുകയും അവിടുത്തെ കെട്ടിടങ്ങളേയും നാഗരികദൃശ്യങ്ങളെയും വാസ്തുവിദ്യയെയും തന്റെ ചിത്രങ്ങളിൽ പകർത്തി. അൽഹംബ്രയിലെയും (Alhambra) കോർഡോബയിലെ മെസ്ക്വീട്ടയിലെയും ടൈലിങ് അദ്ദേഹത്ത ആകർഷിയ്ക്കുകയും പിന്നീട് ഈ ടൈലിങ്ങുകളുടെ ഗണിതപരമായ സവിശേഷതകളിൽ അത്യധികം തല്പരനായി തീർന്നു.
അദ്ദേഹത്തിന്റെ രചനകൾ ശാസ്ത്രജ്ഞരുടെയും ഗണിതകാരന്മാരുടെയും സവിശേഷശ്രദ്ധയ്ക്ക് പാത്രമായിട്ടുണ്ട്. ഏപ്രിൽ 1996ലെ സയന്റിഫിക് അമേരിക്കൻ (scientific american) മാസികയിൽ മാർട്ടിൻ ഗാർഡ്നർ അദ്ദേഹത്തെപ്പറ്റി എഴുതിയ ലേഖനം അദ്ദേഹത്തെ കൂടുതൽ പൊതുശ്രദ്ധയിൽ കൊണ്ടുവന്നു. അതിനുമുൻപ് 1979'ൽ ഡഗ്ലസ് ഹോഫ്സ്റ്റാഡ്റ്റർ (Douglas Hofstadter) എഴുതിയ പ്രശസ്തവും പുലിറ്റ്സർ പുരസ്കാരം നേടിയതുമായ ഗ്വോഡൽ, എഷർ, ബാഹ് (Gödel, Escher, Bach) എന്ന പുസ്തകത്തിന്റ ഒരു പ്രമുഖ പ്രചോദനം എഷർ ആയിരുന്നു.
ഇത്രയേറെ ജനപ്രിയൻ ആയിരുന്നിട്ടും കലാലോകത്ത് അദ്ദേഹം അത്രയ്ക്കധികം ബഹുമാനിയ്ക്കപ്പെട്ടിരുന്നില്ല. അദ്ദേഹത്തിന്റെ ജന്മനാടായ നെതർലാൻഡ്സിൽ പോലും അദ്ദേഹത്തിന്റെ ഒരു പ്രത്യവലോകനപ്രദർശനം സംഘടിപ്പിയ്ക്കുന്നത് അദ്ദേഹത്തിന് 70 വയസ്സ് ആയതിനു ശേഷം മാത്രമായിരുന്നു. എന്നാൽ ഇരുപത്തൊന്നാം നൂറ്റാണ്ടിൽ ലോകത്താകമാനം അദ്ദേഹത്തിന്റ ചിത്രങ്ങളുടെ പ്രദർശനങ്ങൾ നടക്കുകയും അദ്ദേഹത്തിന്റെ കലാവാസന കൂടുതൽ അംഗീകരിയ്ക്കപ്പെടുകയും ചെയ്തു.
ജനനവും ആദ്യകാലജീവിതവും
1898 ജൂൺ 17നു നെതർലൻഡ്‌സിലെ ലിയുവാർഡൻ എന്ന പട്ടണത്തിൽ മൗറിറ്റ്സ് കോർണേലിയസ് ഏഷർ ജനിച്ചു. ഇദ്ദേഹം ജനിച്ച ഭവനം ഇന്ന് പ്രിൻസസ്ഹോഫ് സെറാമിക് മ്യൂസിയത്തിന്റെ ഭാഗമാണ്. ഒരു സിവിൽ എഞ്ചിനീയർ ആയിരുന്ന ജോർജ് അർണോൾഡ് ഏഷറിന്റെയും അദ്ദേഹത്തിന്റ രണ്ടാം ഭാര്യയായിരുന്ന സാറ ഗ്ലൈഷ്മാൻ'ന്റെയും മകനായിട്ടാണ് അദ്ദേഹം ജനിച്ചത്.1903'ൽ അദ്ദേഹത്തിന്റെ കുടുംബം ആൺഹേം എന്ന പട്ടണത്തിലേയ്ക്ക് താമസം മാറുകയും അദ്ദേഹം തന്റെ പ്രൈമറി, സെക്കന്ററി വിദ്യാഭ്യാസം ഇവിടെ നിർവഹിയ്ക്കുകയും ചെയ്തു. അദ്ദേഹത്തിന്റെ കുടുംബവും സുഹൃത്തുക്കളും അദ്ദേഹത്ത 'മൗക്' എന്നാണ് വിളിച്ചിരുന്നത്. ചിത്രകലയിൽ വളരെ മികച്ചു നിന്നിരുന്നുവെങ്കിലും പഠനകാര്യങ്ങളിൽ പുറകോട്ടായിരുന്നു.
1918'ൽ അദ്ദേഹം ഡെൽഫ്ത്തിലെ ടെക്നിക്കൽ കോളേജിൽ ചേർന്നു. 1919 മുതൽ 1922 വരെ ഹാർലെം സ്കൂൾ ഓഫ് ആർക്കിടെക്ചർ ആൻഡ് ഡെക്കറേറ്റീവ് ആർട്സ് എന്ന സ്ഥാപനത്തിൽ ചിത്രകലയും വുഡ്കട്ട് അധിഷ്ഠിതമായ കലാസൃഷ്ടികളുടെ നിർമ്മാണവും പഠിച്ചു.
1922 അദ്ദേഹത്തിന്റെ ജീവിതത്തിലെ പ്രധാനപ്പെട്ട ഒരു വർഷം ആയിരുന്നു. ഇക്കാലത്താണ് അദ്ദേഹം ആദ്യമായി ഇറ്റലി, സ്പെയിൻ എന്നീ രാജ്യങ്ങൾ സന്ദർശിയ്ക്കുന്നത്. സ്പെയിനിലെ ഗ്രനാഡയിലെ പതിനാലാം നൂറ്റാണ്ടിൽ പണികഴിപ്പിച്ച അൽഹംബ്രയിയുടെ (Alhambra) മൂറിഷ് വാസ്തുവിദ്യ (Moorish architecture) അദ്ദേഹത്തെ വളരെ ആകർഷിച്ചു. അവിടുത്തെ അലങ്കാരപ്പണികൾ പ്രധാനമായും ജ്യാമിതീയസമമിതിയിൽ അധിഷ്ഠിതമായതായിരുന്നു. ചുമരുകളിലും മച്ചുകളിലും കാണപ്പെട്ടിരുന്ന അലങ്കാരടൈലുകളുടെ സമമിതമായ ഡിസൈൻ അദ്ദേഹത്തിൽ സവിശേഷ താല്പര്യം ഉണർത്തി. അദ്ദേഹത്തിന്റെ പിൽക്കാല രചനകളിൽ ഈ ടെസ്സല്ലഷനുകളുടെ സ്വാധീനം വ്യക്തമായി കാണാം.
തുടർജീവിതം
1923 മുതൽ 1935 വരെ അദ്ദേഹം ഇറ്റലിയിലെ റോമിൽ ആണ് താമസിച്ചിരുന്നത്. ഇവിടെ വെച്ചാണ് അദ്ദേഹം തന്റെ ഭാര്യയായി മാറിയ ജെറ്റ ഉമീക്കറിനെ കണ്ടുമുട്ടുന്നതും വിവാഹം കഴിയ്ക്കുന്നതും. ഇക്കാലത്ത് അദ്ദേഹം ഇറ്റലിയിലും സ്പെയിനിലും മാറിമാറി സഞ്ചരിയ്ക്കുകയും കലാസൃഷ്ടികൾ നടത്തുകയും ചെയ്തിരുന്നു. എന്നാൽ ഇക്കാലത്തെ സൃഷ്ടികൾ മിയ്ക്കതും സ്വന്തം നിരീക്ഷണങ്ങളുടെ നേർപ്പതിപ്പുകൾ (observational) ആയിരുന്നു. എന്നാൽ 1937'നു ശേഷം അദ്ദേഹത്തിന്റെ കലാസൃഷ്ടികൾ മിയ്ക്കതും സ്റ്റുഡിയോയ്ക്കകത്താണ് രൂപപ്പെട്ടിരുന്നത്. അതോടെ നിരീക്ഷണത്തിനു പകരം ജ്യാമിതീയവിശകലനങ്ങളും ഭാവനയും അദ്ദേഹത്തിന്റെ കലാസൃഷ്ടികളുടെ അടിസ്ഥാനമായി മാറി.
1935'ഓടെ രാഷ്ട്രീയകാരണങ്ങളാൽ ഇറ്റലിയിലെ വാസം അദ്ദേഹത്തിനു മടുക്കുകയും സ്വിറ്റ്സർലൻഡിലേയ്ക്ക് താമസം മാറ്റുകയും ചെയ്തു. 1941 മുതൽ 1970 വരെ തന്റെ ജന്മദേശമായിരുന്ന നെതർലൻഡ്‌സിൽ തന്നെയായിരുന്നു അദ്ദേഹം വസിച്ചിരുന്നത്.
1970ൽ അദ്ദേഹം നെതെർലാൻഡ്സിലെ റോസാ സ്പയർ ഹുയിസ് (Rosa Spier Huis) എന്ന സ്ഥലത്തേയ്ക്ക് മാറുകയും 1972 മാർച്ച് 27നു അദ്ദേഹം ഹിൽവെർസം'ലെ (Hilversum) ഒരു ആശുപത്രിയിൽ തന്റെ 73'ആം വയസ്സിൽ മരിയ്ക്കുകയും ചെയ്തു.
എഷറിന്റെ രചനകളും അവയിലെ ഗണിതശാസ്ത്രസ്വാധീനവും
എഷറിന്റെ രചനകളെല്ലാം ഗണിതത്തിന്റെ സങ്കേതങ്ങളിൽ അധിഷ്ഠിതമാണ്. ജനപ്രിയനായിരിയ്ക്കുമ്പോഴും കലാലോകം അദ്ദേഹത്തെ വേണ്ടവിധത്തിൽ അംഗീകരിയ്ക്കാത്തതിന് ഇതൊരു കാരണമായേക്കാം. അദ്ദേഹത്തിന്റെ രചനകളിലെ മൗലികതയും ഗണിതനിഘൂടതകളും എല്ലാവരും അംഗീകരിയ്ക്കുന്നുണ്ടെകിലും അവ അത്ര കാവ്യാത്മകമല്ലെന്നാണ് ഒരു അഭിപ്രായം..
ഒരു പ്രതലത്തിന്റെ ക്രമമായ വിഭജനം (ടെസ്സല്ലേഷൻ) ആയിരുന്ന അദ്ദേഹത്തിന്റ ഒരു പ്രിയപ്പെട്ട ഗണിതശാസ്ത്രസങ്കേതം. അൽഹംബ്രയിലെയും ( Alhambra) കോർഡോബയിലെ മെസ്ക്വീട്ടയിലെയും ടൈലിങ് വസ്തുവിദ്യകൾ അദ്ദേഹത്തെ വളരെ ആകർഷിച്ചിരുന്നു. ഇതിൽ നിന്നും പ്രചോദനം കൊണ്ടാണ് അദ്ദേഹത്തിന്റെ ടെസ്സല്ലേഷൻ അടിസ്ഥാനമാക്കിയുള്ള പല രചനകളും. വളരെ ലഘുവായ ജ്യാമിതീയ രൂപങ്ങളിൽ തുടങ്ങിയ അദ്ദേഹത്തിന്റെ ടൈലുകൾ പിന്നീട് പക്ഷികളും മത്സ്യങ്ങളും ഉഭയജീവികളും പോലെയുള്ള സങ്കീർണ ആകൃതികളിൽ രൂപപ്പെട്ടു തുടങ്ങി. സ്റ്റഡി ഓഫ് റെഗുലർ ഡിവിഷൻ ഓഫ് ദി പ്ലെയിൻ വിത്ത് റെപ്‌റ്റൈൽസ്(1939), മെറ്റാമോർഫോസിസ്(1937), ഡേ ആൻഡ് നൈറ്റ്(രാത്രിയും പകലും, 1938) തുടങ്ങിയവ ടെസ്സല്ലേഷന്റെ സാധ്യതൾ ഉപയോഗപ്പടുത്തിയിട്ടുള്ള രചനകളാണ്.
ജ്യാമിതി ആയിരുന്നു അദ്ദേഹത്തിന്റെ മറ്റൊരു പ്രചോദനം. അദ്ദേഹത്തിന് ഔപചാരികമായ ഗണിത വിദ്യാഭ്യാസം ലഭിച്ചിരുന്നില്ല. അതിനാൽ അദ്ദേഹത്തിന്റെ ഗണിത വിജ്ഞാനം സ്വയം ആർജിതവും ദൃശ്യങ്ങളെ അടിസ്ഥാനപ്പെടുത്തിയുള്ളതുമായിരുന്നു. അതിനാൽ ജ്യാമിതി സ്വാഭാവികമായിത്തന്നെ അദ്ദേഹത്തിന്റെ രചനകളെ സ്വാധീനിച്ചു. വീക്ഷണകോണുകളെ അദ്ദേഹം സമർത്ഥമായി ഉപയോഗിച്ചു. തൽഫലമായി ഉണ്ടായ സങ്കീർണരചനകൾ 'അസാദ്ധ്യവസ്തുക്കളെ' ചിത്രീകരിച്ച ഒരു ഫലം ഉണ്ടാക്കി. സ്റ്റിൽ ലൈഫ് ആൻഡ് സ്ട്രീറ്റ്(1937), റിലേറ്റിവിറ്റി(1953), ഹൗസ് ഓഫ് സ്റ്റയേഴ്‌സ്(1951) തുടങ്ങിയ ചിത്രങ്ങൾ അസാദ്ധ്യവസ്തുക്കളുടെ ചിത്രീകരണത്തിന് ഉദാഹരണങ്ങളാണ്..
അടിസ്ഥാന ത്രിമാനരൂപങ്ങളെ (platonic solids) അദ്ദേഹം തന്റെ രചനകളിൽ ധാരാളമായി ഉപയോഗിച്ചിട്ടുണ്ട്. 1952'ൽ രചിച്ച ഗ്രാവിറ്റേഷൻ എന്ന ജലഛായാചിത്രം അത്തരം ഒരു സ്റ്റെല്ലേറ്റഡ് ഡോഡെകാഹെഡ്രോണെ ചിത്രീകരിയ്ക്കുന്നു. 1948 ലെ സ്റ്റാർസ് എന്ന വുഡ് എൻഗ്രേവ്ഡ് പ്രിന്റ് അഞ്ചു തരത്തിലുള്ള സ്റ്റെല്ലേറ്റഡ് ത്രിമാനരൂപങ്ങളെയും ഉപയോഗിച്ചുള്ളതാണ്.
അനന്തതയും അതിവലയ ജ്യാമിതിയും അദ്ദേഹത്തിന്റെ ഇഷ്ടപ്പെട്ട മറ്റു വിഷയങ്ങളായിരുന്നു. അദ്ദേഹത്തിന്റെ വാട്ടർഫാൾ, അസെന്റിങ് ആൻഡ് ഡിസെൻഡിങ് എന്നീ ചിത്രങ്ങൾ അനന്തമായ ചലനത്തിന്റെ പ്രതിരൂപങ്ങൾ ആയിരുന്നു.
ഡേ ആൻഡ് നൈറ്റ്(രാത്രിയും പകലും)
1938 രചിയ്ക്കപ്പെട്ട ഈ ചിത്രം വുഡ് കട്ട് സങ്കേതം ഉപയോഗിച്ച് ജപ്പാൻ പേപ്പറിൽ പ്രിന്റ് ചെയ്യപ്പെട്ടതാണ്. . 1930 കളിൽ എഷറിനുണ്ടായ ഭ്രമങ്ങളിലൊന്നാണ് ഒരു പ്രതലത്തെ സമമായി എങ്ങനെ വിഭജിയ്ക്കാം എന്ന്. ഈ തീം'ലുള്ള ഒരു പരീക്ഷണമാണ് ഈ ചിത്രം. ഒരു ഗ്രാമദൃശ്യമാണ് ഇവിടുത്തെ പ്രതലം. ഇതിനെ തലങ്ങും വിലങ്ങും ക്രമമായി ഭാഗിയ്ക്കുന്ന പക്ഷികളുടെ ഒരു പറ്റം. അതിൽ വലത്തേയ്ക്ക് പറക്കുന്ന ഒരു പറ്റം വെളുത്ത പക്ഷികളും ഇടത്തേയ്ക്ക് പറക്കുന്ന മറ്റൊരുപക്ഷം കറുത്ത പക്ഷികളും. ഈ രണ്ടു കൂട്ടങ്ങളും പരസ്പരം ഇടകലർന്നാണ് കാണപ്പെടുന്നത്. കറുത്ത കൂട്ടത്തിലെ പക്ഷികളുടെ ഇടയിലുള്ള ശൂന്യസ്ഥലം വെളുപ്പാണ്. യഥാർത്ഥത്തിൽ ഈ വെളുത്ത ശൂന്യസ്ഥലമാണ് വെളുത്ത പക്ഷികളെ സൃഷ്ടിയ്ക്കുന്നത്. അതുപോലെ തിരിച്ചും. കറുപ്പിന്റെയും വെളുപ്പിന്റെയും ഈ സമ്മിശ്രണം വരച്ചിരിയ്ക്കുന്ന പ്രതലത്തെ സമാന്തരമായ രണ്ടു വ്യത്യസ്ത പ്രതലങ്ങാളാക്കി മാറ്റുന്നത് പോലെ തോന്നും. ഒരേ സമയം പാർശ്വ സമമിതിയും പ്രതല സമമിതിയും ഈ ചിത്രത്തിൽ കാണാം.
ഡ്രോയിങ് ഹാൻഡ്‌സ് (വരയ്ക്കുന്ന കൈകൾ)
ഡ്രോയിങ് ഹാൻഡ്‌സ്
1948ൽ രചിച്ച ഈ ചിത്രം ഒരു ലിത്തോഗ്രാഫ് ആണ്. എഷറിന്റെ ഏറ്റവും പ്രസിദ്ധമായ രചനകളിലൊന്നാണ് ഇത്. ഒരു പേപ്പറിൽ പരസ്പരം വരയ്ക്കാൻ ശ്രമിയ്ക്കുന്ന രണ്ടു കൈകളാണ് ഇതിലെ മുഖ്യ കാഴ്ച്ച. ഒരു പേപ്പറിന്റെ പ്രതലത്തിന്റെ പരപ്പും അതിൽ ഏതാനും സ്ട്രോക്കുകൾ ഉപയോഗിച്ച് സൃഷ്ടിയ്ക്കാൻ സാധിയ്ക്കുന്നു ത്രിമാനത്തിന്റെ സാധ്യതകളും തമ്മിലുള്ള വൈരുദ്ധ്യമായിരുന്നു അദ്ദേഹത്തിന്റെ ഒരു പ്രിയവിഷയം. ഈ ചിത്രം ആ വിഷയത്തെ ആവോളം കാണിയ്ക്കുന്നുണ്ട്. ഇതിലും പാർശ്വസമമിതി ഒരു വലിയ ആകർഷണം ആണ്.
ഹാൻഡ് വിത്ത് റിഫ്ലെക്ടിങ് സ്ഫിയർ (കയ്യും പ്രതിഫലനമുള്ള ഗോളവും)
ഹാൻഡ് വിത്ത് റിഫ്ലക്റ്റിംഗ് സ്ഫിയർ
അസെന്റിങ് ആൻഡ് ഡിസെൻഡിങ് (കയറലും ഇറങ്ങലും)
അസെന്റിങ് ആൻഡ് ഡിസെൻഡിങ്
1960 വരച്ച ഈ ചിത്രം അദ്ദേഹത്തിന്റ 'അസാധ്യവസ്തുക്കൾ' എന്ന വിശേഷണത്തിന് അർഹമായ ഇല്ല്യൂഷനുകളിൽ വളരെ പ്രധാനപ്പെട്ട ഒന്നാണ്. കുറെ മനുഷ്യർ നാലു വശങ്ങളുള്ള ഒരു അനന്തമായ കോണിപ്പടിയിലൂടെ കയറി ഇറങ്ങിക്കൊണ്ടിരിയ്ക്കുന്നതാണ് ഇതിന്റെ തീം. ഏതാണ് ഇറങ്ങുന്ന വശം ഏതാണ് കയറുന്ന വശം എന്ന് തീരുമാനിയ്ക്കാൻ കാഴ്ചക്കാരന് കഴിയില്ല. പ്രശസ്ത ഭൗതിക, ഗണിത ശാസ്ത്രജ്ഞൻ സർ റോജർ പെൻറോസ് തന്റെ പിതാവും ജനിതകശാസ്ത്രജ്ഞനുമായ ലയണൽ പെൻറോസുമായി ചേർന്ന് ഈ ചിത്രത്തെ അടിസ്ഥാനമാക്കി ഒരു ഗണിത പ്രബന്ധം എഴുതിയിട്ടുണ്ട്. അദ്ദേഹത്തിന്റ പല പുസ്തകങ്ങളിലും ഇതിനെ പരാമർശിയ്ക്കുന്നുമുണ്ട്.
പുറംകണ്ണികൾ
വർഗ്ഗം:പ്രശസ്തർ വർഗ്ഗം:കലാകാരന്മാർ വർഗ്ഗം:ചിത്രകല വർഗ്ഗം:ഡച്ച് ചിത്രകാരന്മാർ വർഗ്ഗം:1898-ൽ ജനിച്ചവർ
അന്താ‍രാഷ്ട്ര വിധവാ ദിനം
ലഘുചിത്രം|വലത്ത്‌|അന്താ‍രാഷ്ട്ര വിധവാ ദിനം - ലോഗോ എല്ലാ വർഷവും ജൂൺ 23ന് ഐക്യരാഷ്ട്ര സംഘടന അന്താ‍രാഷ്ട്ര വിധവാ ദിനമായി ആചരിക്കുന്നു. ഏഷ്യൻ രാജ്യങ്ങളിലെ വിധവകളുടെ ഉന്നമനത്തിനായി പ്രവർത്തിക്കുന്ന ലൂംഭ ട്രസ്റ്റാണ് വിധവകളുടെ ദിനം ആചരിക്കുന്നത്. ബ്രിട്ടനിലെ മുൻ പ്രധാനമന്ത്രി ടോണി ബ്ലെയറിന്റെ ഭാര്യ ചെറി ബ്ലെയർ 2005ലാണ് ഈ സംഘടനയ്ക്ക് രൂപം നൽകിയത്.
അവലംബം
വർഗ്ഗം:വിശേഷദിനങ്ങൾ വർഗ്ഗം:ജൂൺ 23
പാവനാത്മ കോളേജ് മുരിക്കാശ്ശേരി
പകരം=പാവനാത്മ കോളേജ് മുരിക്കാശ്ശേരി|നടുവിൽ|ചട്ടരഹിതം|962x962ബിന്ദുപാവനാത്മ കോളേജ് മുരിക്കാശ്ശേരി 1982-ൽ സ്ഥാപിതമായ കേരളത്തിലെ ഇടുക്കി ജില്ലയിലെ മുരിക്കാശ്ശേരിയിൽ സ്ഥിതി ചെയ്യുന്ന ഒരു ജനറൽ ഡിഗ്രി, പി.ജി കോളേജാണ്. മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്‌തിരിക്കുന്നു. ഈ കോളേജ് ആർട്ട്സ്, കൊമേഴ്സ്, സയൻസ്,വൊക്കേഷണൽ എന്നീ വിഭാഗങ്ങളിലായി വ്യത്യസ്ത കോഴ്സുകൾ വാഗ്ദാനം ചെയ്യുന്നു.
പാവനാത്മ കോളേജ് ഇടുക്കി ജില്ലയിലെ ഇടുക്കി താലൂക്കിൽ വാത്തിക്കുടി ഗ്രാമപഞ്ചായത്തിൽ തോപ്രാംകുടി വഴി കട്ടപ്പനയ്ക്ക് പോകുമ്പോൾ ഇടുക്കിയിൽ നിന്ന് ഏകദേശം 15 കിലോമീറ്റർ അകലെ മുരിക്കാശ്ശേരിയിൽ സ്ഥിതി ചെയ്യുന്നു. മഹാത്മാഗാന്ധി സർവ്വകലാശാലയുടെ കീഴിലുള്ള NAAC അംഗീകൃത എ ഗ്രേഡ് കോളേജാണ് ഇത്.
ചരിത്രം
1982 ലാണ് കോളേജ് സ്ഥാപിതമായത്. കോതമംഗലം രൂപതയുടെ വിഭജനത്തെത്തുടർന്ന് 2005-ൽ ഇടുക്കി രൂപതയിലേക്ക് മാനേജ്‌മെന്റ് മാറ്റി. നിലവിൽ ഇടുക്കി ബിഷപ്പ് അഭിവന്ദ്യ മാർ.ജോൺ നെല്ലിക്കുന്നേൽ ആണ് കോളേജിന്റെ രക്ഷാധികാരി.
അവലംബം
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:ഇടുക്കി ജില്ലയിലെ കലാലയങ്ങൾ
സെമാഫോർ (പ്രോഗ്രാമിങ്ങ്)
1965 കാലഘട്ടത്തിൽ ഡച്ച് കമ്പ്യൂട്ടർ ശാസ്ത്രജ്ഞനായ എഡ്ഗർ ഡൈക്സ്ട്രാ ആണ് സെമാഫോർ എന്ന ആശയം മുന്നോട്ടു വെച്ചത്.
സെമാഫോർ നിത്യജീവിതത്തിൽ
ഒരു ലൈബ്രറിയിൽ ഒരേസമയം ഒരു വിദ്യാർത്ഥികൾക്ക് ഉപയോഗിക്കുന്നതിന് സമാനമായ 10 പഠനമുറികൾ ഉണ്ടെന്ന് കരുതുക. വിദ്യാർത്ഥികൾക്ക് പഠനമുറി ഉപയോഗിക്കാൻ ലൈബ്രറി സൂക്ഷിപ്പുകാരനോട് ഒരു മുറി അഭ്യർത്ഥിക്കാം. ഉപയോഗിക്കാത്ത് മുറികളൊന്നും ലഭ്യമല്ലെങ്കിൽ, ആരെങ്കിലും ഒരു മുറി വിട്ടുനൽകുന്നത് വരെ വിദ്യാർത്ഥികൾ കാത്തിരിക്കണം. ഒരു മുറി ഉപയോഗിച്ചുകഴിഞ്ഞാൽ, അത് ഉപയോഗിച്ചുകൊണ്ടിരുന്ന വിദ്യാർത്ഥി പുറത്തുവരികയും ലൈബ്രറി സൂക്ഷിപ്പുകാരനോട് ഒരു മുറി സൗജന്യമായി എന്ന് സൂചിപ്പിക്കുകയും വേണം.
ഈ പ്രക്രിയ ഏറ്റവും ലളിതമായി നടപ്പിലാക്കിയാൽ, ഏതൊരു സമയത്തും ലൈബ്രറി സൂക്ഷിപ്പുകാരൻ്റെ കൈവശം ലഭ്യമായ ഒഴിഞ്ഞ മുറികളുടെ എണ്ണം മാത്രമേ ഉണ്ടാവുകയുള്ളൂ. എല്ലാ വിദ്യാർത്ഥികളും അവർക്കായി നൽകിയിട്ടുള്ള മുറി യഥാർത്ഥത്തിൽ ഉപയോഗിക്കുകയും ഉപയോഗം കഴിഞ്ഞാൽ കൃത്യമായി തിരികെ നൽകുകയും ചെയ്യുന്നുവെങ്കിൽ മാത്രമേ ഈ കണക്ക് കൃത്യമാകൂ. ഒരു വിദ്യാർത്ഥി ഒരു മുറി ആവശ്യപ്പെടുമ്പോൾ, ലൈബ്രറി സൂക്ഷിപ്പുകാരൻ മുറികളുടെ എണ്ണം 1 കുറയ്ക്കുന്നു. ഒരു വിദ്യാർത്ഥി ഒരു മുറി വിടുമ്പോൾ, അദ്ദേഹം ഈ എണ്ണം 1 വർദ്ധിപ്പിക്കുന്നു. വിദ്യാർഥിക്ക് അനുവദിക്കപ്പെട്ട മുറി ഇഷ്ടമുള്ളിടത്തോളം ഉപയോഗിക്കാം, മുറികൾ മുൻകൂട്ടി ബുക്ക് ചെയ്യാൻ കഴിയുകയുമില്ല
ഈ ഉദാഹരണത്തിൽ മുറികളുടെ എണ്ണം രേഖപ്പെടുത്തുന്ന പുസ്തകം ഒരു സെമാഫോറിനെ പ്രതിനിധീകരിക്കുന്നു. മുറികളാണ് പങ്കുവെക്കപ്പെടുന്ന വിഭവം. വിദ്യാർത്ഥികൾ പ്രോസസുകൾ/ത്രെഡുകളെ പ്രതിനിധീകരിക്കുന്നു. ഇവിടെ സെമാഫോറിൻ്റെ മൂല്യം തുടക്കത്തിൽ 10 ആണ്; എല്ലാ മുറികളും ശൂന്യമാണ് എന്നർത്ഥം. ഒരു വിദ്യാർത്ഥി ഒരു മുറി അഭ്യർത്ഥിക്കുമ്പോൾ, അവർക്ക് പ്രവേശനം അനുവദിക്കുകയും സെമാഫോറിൻ്റെ മൂല്യം 9 ആയി കുറയ്കുകയും ചെയ്യുന്നു. ഓരോ വിദ്യാർത്ഥിക്ക് മുറി അനുവദിക്കുമ്പോഴും  അത് 8, തുടർന്ന് 7 എന്നിങ്ങനെ കുറയുന്നു. ആരെങ്കിലും ഒരു മുറി അഭ്യർത്ഥിക്കുമ്പോൾ സെമാഫോറിൻ്റെ നിലവിലെ മൂല്യം 0 ആണെങ്കിൽ, ഒരു മുറി ഒഴിവാകുന്നതുവരെ കാത്തിരിക്കാൻ അവർ നിർബന്ധിതരാകുന്നു. ഒരു വിദ്യാർത്ഥി അവരുടെ മുറിയിൽ നിന്നും പുറത്തു വന്നു കഴിയുമ്പോൾ ലൈബ്രറി സൂക്ഷിപ്പുകാരനെ അറിയിക്കേണ്ടതുണ്ട്. തുടർന്ന് അദ്ദേഹം തൻ്റെ പുസ്തകത്തിൽ മുറികളുടെ എണ്ണം 1 വർദ്ധിപ്പിക്കുന്നു. ഒന്നിലധികം വിദ്യാർത്ഥികൾ മുറിക്കു വേണ്ടി കാത്തിരിക്കുന്നുണ്ടെങ്കിൽ, അടുത്ത ആളെ തിരഞ്ഞെടുക്കുന്നതിന് ഏതു രീതിയും അവലംബിക്കാം (ആദ്യം വന്നയാൾ ആദ്യം, അല്ലെങ്കിൽ ഒരു നാണയം ടോസ് ചെയ്യുന്നതിലൂടെ എന്നിങ്ങനെ).
സെമാഫോർ
സെമാഫോറുകളെ സൂചിപ്പിക്കുവാൻ പൊതുവായി ഉപയോഗിച്ചു വരുന്നത് S എന്ന അക്ഷരമാണ്. സാധാരണയായി എണ്ണം രേഖപ്പെടുത്തുന്നതിന് ഉപയോഗിക്കുന്നതു കൊണ്ട് ഇവ integer ടൈപ്പ് വേരിയബിളുകൾ ആയിരിക്കും. , എന്നിങ്ങനെ രണ്ട് പ്രവർത്തനങ്ങളാണ് ഒരു സെമാഫോർ വേരിയബിളിൽ ചെയ്യുവാൻ സാധിക്കുക. ഈ രണ്ടു പ്രവർത്തനങ്ങളും സെമാഫോറിൻ്റെ വിലയിൽ മാറ്റം വരുത്തുന്നതിനുള്ളതാണ്.
ബൈനറി സെമാഫോറുകൾ
ഒരു സെമാഫോർ ഏതെങ്കിലും രണ്ട് വിലകൾ മാത്രം രേഖപ്പെടുത്തുന്നതിനാണ് ഉപയോഗിക്കുന്നതെങ്കിൽ അത്തരം സെമാഫോറുകളെ ബൈനറി സെമാഫോറുകൾ എന്നു പറയുന്നു. 1 അല്ലെങ്കിൽ 0 എന്നീ വിലകളാണ് സാധാരണയായി ബൈനറി സെമാഫോറുകളിൽ രേഖപ്പെടുത്തുക. ഈ വിലകളെ യഥാക്രമം ഉണ്ട് അല്ലെങ്കിൽ ഇല്ല, Locked അല്ലെങ്കിൽ Unlocked എന്നീ വിലകൾക്ക് പകരം ഉപയോഗിക്കാം.
ബൈനറി സെമാഫോറുകൾ ഉപയോഗിക്കുന്നത് കമ്പ്യൂട്ടർ വിഭവങ്ങൾ പങ്കിടുമ്പോൾ പരസ്പര ഒഴിവാക്കൽ ഉറപ്പു വരുത്തുന്നതിനാണ്. ഇതേ കാരണത്താൽ ഇത്തരം സെമാഫോറുകളെ മ്യൂട്ടെക്സ് (Mutex; Mutual Exclusion എന്നതിൻ്റെ ആദ്യഭാഗങ്ങൾ ചേർത്തത്) എന്നും വിളിച്ചു വരുന്നു.
കൌണ്ടിങ്ങ് സെമാഫോറുകൾ
ഒരു വിഭവത്തെ സംബന്ധിച്ച് ഏതെങ്കിലും വിധത്തിലുള്ള എണ്ണം രേഖപ്പെടുത്തുന്നതിന് ഉപയോഗിക്കുന്ന സെമാഫോറുകളാണ് കൌണ്ടിങ്ങ് സെമാഫോറുകൾ ഉപയോഗിക്കുന്നത്. ഒരു വിഭവം ഒന്നിൽ കൂടുതൽ പ്രോസസ്സുകൾക്ക് ഉപയോഗിക്കേണ്ടി വരുമ്പോൾ അത് നിയന്ത്രിക്കുന്നതിനാണ് ഇവ ഉപയോഗിക്കുന്നത്.
അവലംബം
വർഗ്ഗം:കമ്പ്യൂട്ടർ - അപൂർണ്ണലേഖനങ്ങൾ വർഗ്ഗം:ഓപ്പറേറ്റിങ്ങ്‌ സിസ്റ്റം
ഹെർബർട്ട് കുൾ
ഈസ്ട്രജൻ, പ്രൊജസ്റ്റോജൻ, ആർത്തവവിരാമം, ഹോർമോൺ ഗർഭനിരോധനം, ആർത്തവവിരാമ ഹോർമോൺ തെറാപ്പി എന്നീ മേഖലകളിൽ വിപുലമായി പ്രസിദ്ധീകരണം നടത്തിയ ഒരു ജർമ്മൻ ഗൈനക്കോളജിസ്റ്റാണ് ഹെർബർട്ട് കുൾ. ഇംഗ്ലീഷ്:Herbert Kuhl. അദ്ദേഹത്തിന്റെ കൃതികളിൽ നിരവധി യഥാർത്ഥ, അവലോകന ലേഖനങ്ങളും നിരവധി പുസ്തകങ്ങളും ഉൾപ്പെടുന്നു. ഹെർബർട്ട് നിരവധി മെഡിക്കൽ സൊസൈറ്റികളിൽ അംഗമാണ്, കൂടാതെ വിവിധ ശാസ്ത്ര അവാർഡുകളും അദ്ദേഹത്തിന് ലഭിച്ചിട്ടുണ്ട്.
ഹെർബർട്ട്ന്റെഏറ്റവും വ്യാപകമായി ഉദ്ധരിക്കപ്പെട്ട പ്രസിദ്ധീകരണങ്ങളിൽ ഒന്നാണ് 2005-ലെ ക്ലൈമാക്‌റ്ററിക്, ഫാർമക്കോളജി ഓഫ് ഈസ്ട്രജൻസ് ആൻഡ് പ്രോജസ്റ്റോജൻസ്: ഭരണത്തിന്റെ വിവിധ റൂട്ടുകളുടെ സ്വാധീനം എന്ന ജേണലിലെ അദ്ദേഹത്തിന്റെ സാഹിത്യ അവലോകനം. വിമൻസ് ഹെൽത്ത് ഇനിഷ്യേറ്റീവ് (WHI) പഠനത്തിന്റെ കണ്ടെത്തലുകൾ വ്യാഖ്യാനിക്കുന്ന നിരവധി ലേഖനങ്ങൾ അദ്ദേഹം പ്രസിദ്ധീകരിച്ചിട്ടുണ്ട്.
ബാലസുബ്രഹ്മണ്യൻ
മലയാള നാടകകൃത്തും ചിത്രകാരനുമാണ് ബാലസുബ്രമണ്യൻ. 2011 ലെ നാടകത്തിനുള്ള കേരള സാഹിത്യഅക്കാദമി പുരസ്കാരം ഇദ്ദേഹം രചിച്ച ചൊല്ലിയാ‌‌ട്ടം എന്ന കൃതിക്കായിരുന്നു.
ജീവിതരേഖ
തൃശൂർ വടക്കാഞ്ചേരിയിൽ ജനിച്ചു. ചിത്രകലയിലും ഡിപ്ലോമ നേടി. മാതൃഭൂമി, മനോരമ പത്രങ്ങളിലും മറ്റ്‌ ആനുകാലികങ്ങളിലും കാർട്ടൂണുകളും മറ്റും വരച്ചു. 61 മുതൽ 64വരെ മാതൃഭൂമിയിൽ പ്രോസസ്സ്‌ സെക്ഷൻ ഇൻ ചാർജ്ജായും 1964 മുതൽ കാഷ്യൂ ആൻഡ്‌ സ്പൈസസ്‌ കമ്മറ്റിയിൽ ആർട്ട്‌ ആൻഡ്‌ ഫോട്ടോഗ്രാഫി സെക്ഷൻ ചീഫായും സേവനം. 1968 മുതൽ സെൻട്രൽ ഫിഷറീസ്‌ ഓപ്പറേറ്റീവ്സിലും തുടർന്ന്‌ സെൻട്രൽ ഫിഷറീസ്‌ നോട്ടിക്കൽ ആൻഡ്‌ എൻജിനീയറിംഗ്‌ ട്രെയിനിംഗ്‌ സ്ഥാപനത്തിലും ആഡ്‌ ആൻഡ്‌ ഫോട്ടാഗ്രാഫി സെക്ഷന്റെ ചീഫായും പ്രവർത്തിച്ചു. ചിത്രരചന, എഴുത്ത്‌, അഭിനയം, സംവിധാനം എന്നിവ സജീവമായിരുന്നു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മലയാളനാടകകൃത്തുക്കൾ
പ്രായിക്കര ധന്വന്തരിക്ഷേത്രം
ആലപ്പുഴ ജില്ലയിൽ മാവേലിക്കരയ്ക്കടുത്ത് പ്രായിക്കരയിൽ സ്ഥിതിചെയ്യുന്ന അതിപ്രസിദ്ധമായ ഒരു ക്ഷേത്രമാണ് പ്രായിക്കര ശ്രീധന്വന്തരിക്ഷേത്രം. ആയിരത്തിലധികം വർഷം പഴക്കം അവകാശപ്പെടുന്ന ക്ഷേത്രമാണിത്. ഭാരതത്തിൽത്തന്നെ അത്യപൂർവ്വമാണ് ധന്വന്തരിക്ഷേത്രങ്ങൾ. കേരളത്തിൽ അത്തരത്തിൽ അഞ്ച് ക്ഷേത്രങ്ങളുണ്ട്. അവയിലൊന്നാണ് പ്രായിക്കര ക്ഷേത്രം. തൃശ്ശൂർ ജില്ലയിലെ നെല്ലുവായ പെരിങ്ങാവ് ക്ഷേത്രങ്ങൾ, ആലപ്പുഴ ജില്ലയിൽത്തന്നെയുള്ള മരുത്തോർവട്ടം ക്ഷേത്രം, കോട്ടയം ജില്ലയിലെ ഒളശ്ശ ധന്വന്തരിക്ഷേത്രം എന്നിവയാണ് മറ്റുള്ളവ. . രോഗശാന്തിക്ക് ഏറ്റവും വിശിഷ്ടമാണ് ധന്വന്തരീ ഭജനം. ആയുർവേദത്തിന്റെ ദേവതയായി ധന്വന്തരിയെ കാണുന്നു. തന്മൂലം മിക്ക വൈദ്യകുടുംബങ്ങളുടെയും ഉപാസനാമൂർത്തിയാണ് ധന്വന്തരി. thumbnail|ധന്വന്തരി
ക്ഷേത്രം
മാവേലിക്കരയിൽ നിന്ന് ഉദ്ദേശം 3 കിലോമീറ്റർ വടക്കുമാറി ചെങ്ങന്നൂർ/തിരുവല്ല റോഡിന്റെ പടിഞ്ഞാറുഭാഗത്ത് കിഴക്കോട്ട് ദർശനമായാണ് ക്ഷേത്രം സ്ഥിതിചെയ്യുന്നത്. കേരളത്തിലെ പ്രധാനനദികളിലൊന്നായ അച്ചൻകോവിലാർ ക്ഷേത്രത്തിൽനിന്ന് അല്പം മാറി വടക്ക്, പടിഞ്ഞാറ് ദിശകളിലൂടെ ഒഴുകിപ്പോകുന്നു. അതിവിശാലമായ ക്ഷേത്രവളപ്പാണ് ഇവിടെയുള്ളത്. ഇരുവശവും ധാരാളം മരങ്ങൾ നിറഞ്ഞുനിൽക്കുന്നു. ക്ഷേത്രനടയിലേയ്ക്കുള്ള വഴി മൊത്തം അടുത്തകാലത്ത് ടൈൽസ് പാകി. ഇവ പിന്നിട്ടുകഴിഞ്ഞാൽ ക്ഷേത്രനടപ്പുരയിലെത്താം. ഇതിന് തെക്കുവശത്ത് വലിയൊരു ആൽമരമുണ്ട്. ഇതിന്റെ ചുവട്ടിൽ ഒരു സ്ത്രീരൂപമുണ്ട്. പണ്ട് ഇവിടെ ഭജനമിരുന്ന് മോക്ഷം പ്രാപിച്ച ഒരു വാരസ്യാരുടേതാണ് ആ രൂപമെന്ന് വിശ്വസിയ്ക്കപ്പെടുന്നു. നടപ്പുരയ്ക്കപ്പുറത്ത് പക്ഷിവാഹനവുമായി ഉയർന്നുനിൽക്കുന്ന കൊടിമരം കാണാം. 2011ലാണ് ഇവിടെ കൊടിമരം പ്രതിഷ്ഠിച്ചത്. പഞ്ചലോഹത്തിൽ നിർമ്മിച്ചതാണ് ഈ കൊടിമരം. ഇതിനുമപ്പുറത്ത് ബലിക്കൽപ്പുരയാണ്. ബലിക്കൽപ്പുരയിൽ പ്രത്യേകിച്ച് അലങ്കാരങ്ങളൊന്നുമില്ല. തികച്ചും സാധാരണക്ഷേത്രം പോലെയാണ്. എന്നാൽ, ഇവിടെയുള്ള നാല് തൂണുകളിൽ ചെറിയ തോതിൽ ശില്പങ്ങൾ കാണാം. ബലിക്കല്ല് വളരെ ചെറുതാണ്. അതിനാൽ, നടയ്ക്കുപുറത്തുനിന്ന് നോക്കിയാൽത്തന്നെ വിഗ്രഹം വ്യക്തമായി കാണാം.
ഇവിടെ നാലമ്പലവും വളരെ ചെറുതാണ്. സാധാരണ കേരളീയക്ഷേത്രങ്ങളിൽ കാണുന്നപോലുള്ള അതേ രൂപമാണ് ഇവിടെയുള്ളത്. അകത്തേയ്ക്ക് കടക്കുമ്പോൾ വലതുവശത്ത് ഹോമപ്പുരയും ഇടതുവശത്ത് പാട്ടുപുരയും കാണാം. ഒറ്റനിലയിൽ പണിതീർത്ത, ചെമ്പുമേഞ്ഞ, വളരെ ചെറിയ ചതുരശ്രീകോവിലാണ് ഇവിടെയുള്ളത്. ശില്പചിത്രകലാവൈദഗ്ദ്ധ്യത്താൽ സമ്പന്നമല്ല ഈ ശ്രീകോവിൽ. സാധാരണ ക്ഷേത്രങ്ങളിലേതുപോലെത്തന്നെയാണ്. അകത്ത് രണ്ട് മുറികളുണ്ട്. അവയിൽ രണ്ടാമത്തെ മുറിയാണ് ഗർഭഗൃഹം. അവിടെ കിഴക്കോട്ട് ദർശനമായി സാക്ഷാൽ ധന്വന്തരിഭഗവാൻ വാഴുന്നു. നാലടിയോളം വലിപ്പമുള്ള കൃഷ്ണശിലാവിഗ്രഹമാണ് ഇവിടെയുള്ളത്. ചതുർബാഹുവായ ഭഗവാൻ പുറകിലെ വലത്തെക്കയ്യിൽ സുദർശനചക്രവും മുന്നിലെ വലത്തെക്കയ്യിൽ അമൃതകലശവും പുറകിലെ ഇടത്തെക്കയ്യിൽ ശംഖും മുന്നിലെ ഇടത്തെക്കയ്യിൽ ജളൂകവും (നീരട്ട) ധരിച്ച ഭഗവാൻ സർവ്വരോഗങ്ങളും ഹനിച്ച് ഭക്തർക്ക് ആയുരാരോഗ്യസൗഖ്യങ്ങൾ പ്രദാനം ചെയ്തുകൊണ്ട് പ്രായിക്കരയിൽ കുടിയിരിയ്ക്കുന്നു.
ശ്രീകോവിലിന് നേരെമുന്നിൽ നമസ്കാരമണ്ഡപമുണ്ട്. വളരെ ചെറുതാണ് ഇത്. കഷ്ടിച്ച് നാല് തൂണുകൾ മാത്രം. അവയിൽ പ്രത്യേകിച്ച് അലങ്കാരങ്ങളൊന്നുമില്ല. ഇതിന്റെ മച്ചകവും ശൂന്യമാണ്. ശ്രീകോവിലും നമസ്കാരമണ്ഡപവും സ്വർണ്ണത്താഴികക്കുടങ്ങൾ കൊണ്ട് അലംകൃതമാണ്. തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറും പണിതിട്ടുണ്ട്. ശ്രീകോവിലിന്റെ തെക്കുഭാഗത്ത് മറ്റൊരു ശ്രീകോവിലിൽ ഗണപതി പ്രതിഷ്ഠിയ്ക്കപ്പെട്ടിരിയ്ക്കുന്നു. ഒക്കത്ത് ഗണപതി ഭാവത്തിലാണ് ഇവിടെ പ്രതിഷ്ഠ. തൊട്ടടുത്ത് ശാസ്താവുമുണ്ട്.
നാലമ്പലത്തിന് തൊട്ടുപുറകിൽ രണ്ട് ശ്രീകോവിലുകൾ കാണാം. ഒന്നിൽ ശിവനും മറ്റേതിൽ ഗണപതി, ശ്രീകൃഷ്ണൻ, ശാസ്താവ് എന്നിവർ ഒന്നിച്ചുമാണ് പ്രതിഷ്ഠ. അവർക്കടുത്ത് സർപ്പസാന്നിദ്ധ്യവുമുണ്ട്. വടക്കുകിഴക്കുഭാഗത്ത് ക്ഷേത്രക്കുളം സ്ഥിതിചെയ്യുന്നു.
അവലംബം
വർഗ്ഗം: ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ധന്വന്തരിക്ഷേത്രങ്ങൾ
ബ്ലൈത്ത് ഡാനർ
ബ്ലൈത്ത് കാതറിൻ ഡാനർ (ജനനം ഫെബ്രുവരി 3, 1943) ഒരു അമേരിക്കൻ നടിയാണ്. ഹഫ് (2004-2006) എന്ന ടെലിവിഷൻ പരമ്പരയിലെ ഇസി ഹഫ്‌സ്റ്റോഡ് എന്ന കഥാപാത്രത്തിൻറെ പേരിൽ ഒരു നാടക പരമ്പരയിലെ മികച്ച സഹനടിക്കുള്ള രണ്ട് പ്രൈംടൈം എമ്മി അവാർഡുകളും ബ്രോഡ്‌വേയുടെ ബട്ടർഫ്‌ലൈസ് ആർ ഫ്രീ (1969–1972) എന്ന നാടകത്തിലെ അഭിനയത്തിന് മികച്ച നടിക്കുള്ള ടോണി അവാർഡും ഉൾപ്പെടെ നിരവധി അംഗീകാരങ്ങൾ അവർക്ക് ലഭിച്ചിട്ടുണ്ട്. വിൽ & ഗ്രേസ് (2001-06; 2018-20) എന്ന അമേരിക്കൻ ടെലിവിഷൻ സിറ്റ്കോമിലെ മെർലിൻ ട്രൂമാനെ അവതരിപ്പിച്ചതിന് ഒരു കോമഡി പരമ്പരയിലെ മികച്ച അതിഥി നടിക്കുള്ള പ്രൈംടൈം എമ്മി അവാർഡിന് രണ്ടുതവണ നാമനിർദ്ദേശം ചെയ്യപ്പെട്ട ഡാനർ വീ വെർ ദി മൾവാനീസ് (2002), ബാക്ക് വെൻ വി വർ ഗ്രോണപ്സ് (2004) എന്നീ ചിത്രങ്ങളിലെ അഭിനയത്തിൻറെ പേരിൽ ഒരു മിനിപരമ്പര, അല്ലെങ്കിൽ സിനിമയിലെ മികച്ച നായികയ്ക്കുള്ള പ്രൈംടൈം എമ്മി അവാർഡ നാമനിർദ്ദേശവും രണ്ടാമത്തേതിന് ഗോൾഡൻ ഗ്ലോബ് അവാർഡ് നാമനിർദ്ദേശവും ലഭിച്ചിരുന്നു.
സ്വകാര്യ ജീവിതം
ഡാനർ നിർമ്മാതാവും സംവിധായകനുമായ ബ്രൂസ് പാൽട്രോയെ വിവാഹം കഴിച്ചു. അദ്ദേഹം 2002-ൽ അർബുദബാധിതനായി അന്തരിച്ചു. ദമ്പതികൾക്ക് ഒരുമിച്ചു നടി ഗ്വിനെത്ത് പാൽട്രോ, സംവിധായകൻ ജെയ്ക് പാൽട്രോ എന്നീ രണ്ട് കുട്ടികളുണ്ടായിരുന്നു.
ഗ്രാസ് വാലി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് നെവാഡ കൗണ്ടിയുടെ പടിഞ്ഞാറൻ മേഖലയിലെ ഏറ്റവും വലിയ പട്ടണമാണ് ഗ്രാസ് വാലി. സിയേറ നെവാഡ മലനിരകളുടെ പടിഞ്ഞാറൻ മലകളുടെ താഴ്‍വരയിൽ സമുദ്രനിരപ്പിൽനിന്ന് ഏകദേശം 2,500 അടി (760 മീറ്റർ) ഉയരത്തിൽ സ്ഥിതി ചെയ്യുന്ന ഈ ചരിത്രപ്രാധാന്യമുള്ള വടക്കൻ ഗോൾഡ് കണ്ട്രി പട്ടണത്തിലേയ്ക്ക് സംസ്ഥാന തലസ്ഥാനമായ സാക്രമെന്റോയിൽനിന്ന് കാർമാർഗ്ഗം 57 മൈലും (92 കി.മീ) സാക്രമെന്റോ അന്താരാഷ്ട്ര വിമാനത്താവളത്തിൽനിന്ന് 64 മൈലും (103 കിലോമീറ്റർ) റെനോയ്ക്ക് പടിഞ്ഞാറ് 88 മൈലും (142 കിലോമീറ്റർ) വടക്കുകിഴക്കുള്ള സാൻ ഫ്രാൻസിസ്കോയിലേയ്ക്ക് 143 മൈൽ (230 കിലോമീറ്റർ) ദൂരവുമാണുള്ളത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
അമോണിയം സൾഫേറ്റ്
(NH4)2SO4 എന്ന രാസ സൂത്രവാക്യത്തോടുകൂടിയ അജൈവ ലവണമാണ് അമോണിയം സൾഫേറ്റ്. മണ്ണിൽ വ്യാപകമായി ഉപയോഗിക്കുന്ന നൈട്രജൻ (എൻ) വളങ്ങളിൽ ഒന്നാണിത്. ഇതിൽ 21% നൈട്രജനും 24% സൾഫറും അടങ്ങിയിരിക്കുന്നു.
ഉപയോഗങ്ങൾ
ക്ഷാര മണ്ണിനുള്ള വളമായിട്ടാണ് അമോണിയം സൾഫേറ്റിന്റെ പ്രാഥമിക ഉപയോഗം. മണ്ണിൽ അമോണിയം അയോൺ പുറത്തുവിടുകയും ചെറിയ അളവിൽ ആസിഡ് രൂപപ്പെടുകയും മണ്ണിന്റെ പി.എച്ച് ബാലൻസ് കുറയ്ക്കുകയും സസ്യങ്ങളുടെ വളർച്ചയ്ക്ക് ആവശ്യമായ നൈട്രജൻ നൽകുകയും ചെയ്യുന്നു. അമോണിയം സൾഫേറ്റിന്റെ ഉപയോഗത്തിലെ പ്രധാന പോരായ്മ അമോണിയം നൈട്രേറ്റുമായി താരതമ്യപ്പെടുത്തുമ്പോൾ കുറഞ്ഞ തോതിലാണ് നൈട്രജൻ അടങ്ങിയിട്ടുള്ളത്. ഇത് ഗതാഗത ചെലവ് ഉയർത്തുന്നു.
അവലംബം
വർഗ്ഗം:അമോണിയം സംയുക്തങ്ങൾ വർഗ്ഗം:സൾഫേറ്റുകൾ വർഗ്ഗം:ഭക്ഷണത്തിൽ ചേർക്കുന്ന വസ്തുക്കൾ
വെങ്ങനെല്ലൂർ
കേരള സംസ്ഥാനത്തെ തൃശ്ശൂർ ജില്ലയിലെ ഒരു ഗ്രാമമാണ് വെങ്ങനെല്ലൂർ. ചേലക്കര ഗ്രാമപഞ്ചായത്തിന്റെ ഭാഗമാണ് ഈ ഗ്രാമം. കൊച്ചിൻ ദേവസ്വം ബോർഡിനു കീഴിലുള്ള വെങ്ങാനെല്ലൂർ മഹാശിവക്ഷേത്രം ഈ ഗ്രാമത്തിലാണ് സ്ഥിതിചെയ്യുന്നത്. തിരുവീമ്പിലപ്പൻ എന്നാണ് ഇവിടത്തെ ശിവപ്രതിഷ്ഠ അറിയപ്പെടുന്നത്. മേടമാസത്തിൽ ഇവിടെ 30 ദിവസവും ചാക്യാർകൂത്ത് നടത്തപ്പെടുന്നു. വെങ്ങനെല്ലൂർ ദേശത്തെ വേല ഇവിടെനിന്നാണ് പുറപ്പെടുന്നത്. അന്തിമഹാകാളൻ ക്ഷേത്രത്തിലാണ് വേല അവസാനിക്കുന്നത്. എൻഎം എൽപി സ്ക്കൂളാണ് ഇവിടത്തെ ഒരു വിദ്യാലയം. വെങ്ങനെല്ലൂർ സർവ്വീസ് സഹകരണ ബാങ്ക് ഇവിടെ സ്ഥിതിചെയ്യുന്നു.
ജനസംഖ്യ
2001 ലെ കാനേഷുമാരി പ്രകാരം ഇവിടത്തെ ജനസംഖ്യ 10431 ആണ്. ഇതിൽ 4930 പുരുഷന്മാരും 5501 സ്ത്രീകളും ഉൾപ്പെടുന്നു.
അവലംബങ്ങൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സുസ്ഥിര വികസന ലക്ഷ്യങ്ങളും കേരളവും
ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും ഉറപ്പാക്കാനായി ഇന്ത്യയിൽ ആരംഭിച്ച പദ്ധതികളിൽ കേരളത്തിന്റെ പങ്കും പ്രവർത്തനങ്ങളും വ്യക്തമാക്കുന്നതിനെ "സുസ്ഥിര വികസന ലക്ഷ്യങ്ങളും കേരളവും" എന്നതുകൊണ്ട് അർഥമാക്കുന്നു. ഇന്ത്യ 2015ൽ ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ഐക്യരാഷ്ട്രസഭയുടെ സുസ്ഥിര വികസന അജണ്ട 2030 രൂപീകരിക്കുന്നതിൽ ഇന്ത്യ ഒരു പ്രധാന പങ്ക് വഹിച്ചു, രാജ്യത്തിന്റെ ദേശീയ വികസന അജണ്ടയുടെ ഭൂരിഭാഗവും സുസ്ഥിര വികസന ലക്ഷ്യങ്ങളിൽ (SDGs) പ്രതിഫലിക്കുന്നു. 2022 ൽ  പാർലമെന്റിൽ അവതരിപ്പിച്ച സാമ്പത്തിക സർവേ പ്രകാരം നീതി ആയോഗിന്റെ സുസ്ഥിര വികസന ലക്ഷ്യം (എസ്ഡിജി) ദേശീയ സൂചികയിൽ കേരളം ഒന്നാമതെത്തി. സുസ്ഥിര വികസന ലക്ഷ്യ സൂചികയിൽ 75 പോയിന്റുകൾ നേടി കേരളം ഒന്നാമതെത്തിയപ്പോൾ തമിഴ്‌നാട് ഹിമാചൽപ്രദേശ് എന്നിവ രണ്ടാം സ്ഥാനത്തെത്തി. ഗോവ, ഉത്തരാഖഡ്, കർണാടക എന്നിവ പിന്നീടുള്ള സ്ഥാനങ്ങൾ കൈവരിച്ചു.
തിരുവനന്തപുരം, കൊച്ചി എന്നിവയാണ് കേരളത്തിന്റെ സുസ്ഥിര വികസന ലക്ഷ്യസൂചികയിൽ ഏറ്റവും മുന്നിൽ നിൽക്കുന്ന നഗരങ്ങൾ.
അവലംബം
വർഗ്ഗം:സുസ്ഥിര വികസന ലക്ഷ്യങ്ങൾ
അഷുർബാനിപാൽ
right|thumb|300x300px|Ashurbanipal hunting, a palace relief from [[നിനവേ|Nineveh]] right|thumb|535x535px|Ashurbanipal as High Priest ആധുനിക അസ്സിറിയൻ സാമ്രാജ്യത്തിലെ (934–609 BC) അവസാനത്തെ ചക്രവർത്തിയായിരുന്നു അഷുർബാനിപാൽ (Aššur-bāni-apli; "ܐܵܫܘܿܪ ܒܵܢܝܼ ܐܵܦܠܝܼ")(668 BC – c. 627 BC). നിൻവേഹിലുള്ള തന്റെ രാജകൊട്ടാരത്തിൽ കളിമൺകട്ടകളിൽ ക്യൂണിഫോം ലിപിയിൽ എഴുതിയ രേഖകളുടെ വൻശേഖരം സൃഷ്ടിച്ചതു ശ്രദ്ധേയമായ ഒന്നാണ്. ഏകദേശം 20720 രേഖകളുള്ള ഈ ശേഖരത്തെ കൃത്യമായി ക്രമീകരിച്ച, ഗ്രന്ഥസൂചികളോടു കൂടിയ ആദ്യത്തെ ലൈബ്രകളിലൊന്നായി കണക്കാക്കുന്നു. ഇപ്പോൾ ഈ ശേഖരത്തെ അഷുർബാനിപാൽ ലൈബ്രറി എന്നപേരിൽ ബ്രിട്ടീഷ് മ്യൂസിയത്തിലാണ് സൂക്ഷിച്ചിരിക്കുന്നത്.
അസനാപ്പർ (Asenapper) എന്ന പേരിലാണ് ബൈബിളിൽ ഇദ്ദേഹത്തെ കുറിച്ച് പരാമർശിച്ചിരിക്കുന്നത്. എഴുത്തും വായനയും സ്വായത്തമാക്കിയ ആദ്യ അസ്സിറിയൻ രാജാവായിരുന്നു അഷുർബാനിപാൽ. നായാട്ട്, ശിൽപകല, കുതിരസവാരി എന്നീ മേഖലകളിൽ വെദ്ധഗ്ദനായിരുന്ന അഷുർബാണപാൽ എണ്ണ ഘനനത്തിനുള്ള സ്ഥാനനിർണ്ണയം നടത്തുന്നതിലും മികവു കാണിച്ചിരുന്നു.
ശ്രീകൃഷ്ണപുരം ബ്ലോക്ക് പഞ്ചായത്ത്
പാലക്കാട് ജില്ലയിൽ ഒറ്റപ്പാലം താലൂക്കിലാണ് 219.41 ചതുരശ്രകിലോമീറ്റർ വിസ്തീർണ്ണമുള്ള ശ്രീകൃഷ്ണപുരം ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഗ്രാമപഞ്ചായത്തുകൾ
ശ്രീകൃഷ്ണപുരം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
ശ്രീകൃഷ്ണപുരം ബ്ലോക്ക് പഞ്ചായത്ത് ശ്രീകൃഷ്ണപുരം - 679513 ഫോൺ‍ : 0466 2261221 ഇമെയിൽ‍‍ : bdoskp@gmail.com
പാൽക്കുരുമ്പ
ചുറ്റിക്കയറുന്ന ഒരു ചെറിയ വള്ളിച്ചെടിയാണ് പാൽക്കുരുമ്പ. . മൃദുലമായ തണ്ടുകളാണ്. മൂന്നു മീറ്ററോളം നീളം വയ്ക്കും. .
ശ്രീകൃഷ്ണപുരം ബ്ലോക്ക് പഞ്ചായത്ത്
അവലംബം
വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
പാൽക്കുരുമ്പ
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:വള്ളിച്ചെടികൾ വർഗ്ഗം:വിഷസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:അപ്പോസൈനേസീ
തുരുമ്പൻ രാജൻ
കേരളത്തിൽ കാണപ്പെടുന്ന സൂചിവാലൻ കുടുംബത്തിൽ ഉള്ള സന്ധ്യക്കു പറക്കുന്ന ഒരു കല്ലൻതുമ്പിയിനമാണ് തുരുമ്പൻ രാജൻ. ഇന്ത്യ മുതൽ ഓസ്ട്രേലിയ വരെയുള്ള രാജ്യങ്ങളിലും ശാന്തസമുദ്രത്തോട് ചേർന്നുകിടക്കുന്ന പല രാജ്യങ്ങളിലും ഇവ കാണപ്പെടുന്നു.
വിവരണം
തുരുമ്പൻ ചാത്തനുമായി ഇവയ്ക്ക് വളരെ സാമ്യമുണ്ടെങ്കിലും ഉദരത്തിലെ വരകൾ വ്യത്യസ്തമാക്കുന്നു. ഉദരവും ഉരസ്സും തവിട്ട് കലർന്ന ചുവപ്പ് നിറമാണ്. ഉരസ്സിന്റെ വശങ്ങളിൽ മഞ്ഞ കലർന്ന പച്ച നിറത്തിലുള്ള വീതിയുളള രണ്ട് വരകളുണ്ട്. സുതാര്യമായ ചിറകുകളിൽ ഇളം തവിട്ട് നിറം വ്യാപിച്ചിരിക്കുന്നു. ഉദരത്തിന്റെ ആദ്യത്തെ രണ്ട് ഖണ്ഡങ്ങളിൽ ഇളം നീല കലകളുണ്ട്. കറുത്ത കാലുകളുടെ തുടക്കഭാഗം ചുവപ്പു കലർന്ന തവിട്ടു നിറമാണ്. കാഴ്ചയിൽ ആൺതുമ്പികളെ പോലെയാണെങ്കിലും ചിറകുകളിൽ തവിട്ടു നിറം കൂടുതലായികാണുന്നു.
ആവാസ വ്യവസ്ഥ
പകൽ സമയങ്ങളിൽ പൊന്തക്കാടുകളിലും മുളങ്കാടുകളിലും തൂങ്ങിക്കിടന്ന് വിശ്രമിയ്ക്കുന്ന ഇവ സന്ധ്യാസമയത്ത് കൊതുകുകളെ ധാരാളമായി ഭക്ഷിക്കുന്നതായി കണ്ടെത്തിയിട്ടുണ്ട്. കുളങ്ങളിലും ചതുപ്പുകളിലുമാണ് ഇവ മുട്ടയിയുന്നത്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
റിപു ദാമൻ ബെവ്‌ലി
ഒരു പരിസ്ഥിതി പ്രവർത്തകനും സാമൂഹിക പ്രവർത്തകനുമാണ് റിപു ദാമൻ ബെവ്‌ലി (ജനനം 15 നവംബർ 1987). ഇന്ത്യയിലെ മാലിന്യം തള്ളൽ പ്രതിസന്ധിക്ക് അദ്ദേഹം നൽകിയ സംഭാവനകൾക്കും പ്ലഗ്ഗിംഗ് എന്ന ആശയം ഇന്ത്യയിൽ അവതരിപ്പിച്ചതിനും അദ്ദേഹത്തെ ഇന്ത്യയുടെ പ്ലഗ്മാൻ എന്ന് വിളിക്കുന്നു. FIT ഇന്ത്യ മൂവ്‌മെന്റിന്റെ അംബാസഡർമാരിൽ ഒരാളാണ് അദ്ദേഹം.
ആദ്യകാല ജീവിതം
PacketZoom എന്ന സ്റ്റാർട്ടപ്പിന്റെ സെയിൽസ് റോളിലേക്ക് മാറുന്നതിന് മുമ്പ് എച്ച്സിഎൽ ഇൻഫോസിസ്റ്റംസ്, അകാമൈ ടെക്നോളജീസ് എന്നിവയുൾപ്പെടെയുള്ള ഇൻഫർമേഷൻ ടെക്നോളജി കമ്പനികളിൽ നിന്നാണ് അദ്ദേഹം തന്റെ കരിയർ ആരംഭിച്ചത്.
ആക്ടിവിസം
2017-ൽ അദ്ദേഹം പ്ലഗ്ഗേഴ്‌സ് ഓഫ് ഇന്ത്യ പ്രസ്ഥാനം ആരംഭിക്കുകയും 2018-ൽ ജോലി ഉപേക്ഷിക്കുകയും ചെയ്തു. ഈ സംരംഭത്തിന് ആദ്യം My city, My responsibility എന്നായിരുന്നു പേരിട്ടതെങ്കിലും പിന്നീട് പ്ലഗ്ഗേഴ്സ് ഓഫ് ഇന്ത്യ എന്നാക്കി മാറ്റി. റണ്ണേഴ്‌സ് കമ്മ്യൂണിറ്റിയിൽ മാലിന്യം വലിച്ചെറിയുന്നതിനെക്കുറിച്ചുള്ള അവബോധം വളർത്തുന്നത് അദ്ദേഹത്തിന്റെ പ്രാരംഭ പ്രവർത്തനങ്ങളിൽ ഉൾപ്പെട്ടിരുന്നു. പിന്നീട് എഫ്‌ഐടി ഇന്ത്യ പ്രസ്ഥാനവും സ്വച്ഛ് ഭാരത് മിഷനും സംയോജിപ്പിക്കുന്ന ലിറ്റർ ഫ്രീ ഇന്ത്യ പ്രസ്ഥാനത്തിന് കീഴിൽ എൻ‌ജി‌ഒകളുടെ സഹകരണത്തോടെ സ്‌കൂളുകളിലും മറ്റ് സ്ഥാപനങ്ങളിലും ശുചിത്വം, പ്ലഗ്ഗിംഗ്, അതിന്റെ ആവശ്യകതകൾ എന്നിവയെക്കുറിച്ച് ബോധവൽക്കരണം നടത്താൻ അദ്ദേഹം തുടങ്ങി. 2019 സെപ്റ്റംബറിൽ, പ്രധാനമന്ത്രി നരേന്ദ്ര മോദിയുടെ റേഡിയോ പ്രോഗ്രാമായ "മൻ കി ബാത്തിന്റെ" 57-ാം എപ്പിസോഡിലേക്ക് അദ്ദേഹത്തെ ക്ഷണിച്ചു. 2019 ന്റെ അവസാന പകുതിയിൽ, R|Elan-മായി സഹകരിച്ച് അദ്ദേഹം 'റൺ ടു മേക്ക് ഇന്ത്യ ലിറ്റർ ഫ്രീ' എന്ന കാമ്പെയ്‌ൻ ആരംഭിച്ചു. അവിടെ 2019 സെപ്റ്റംബർ, ഒക്‌ടോബർ മാസങ്ങളിൽ ഇന്ത്യയിലെ 50 നഗരങ്ങളിൽ 1000 കിലോമീറ്റർ ഓടിക്കൊണ്ട് അദ്ദേഹം ശുചീകരണ പ്രവർത്തനങ്ങൾ നടത്തി. 2019 ഡിസംബർ 5-ന് ന്യൂഡൽഹിയിലെ ജവഹർലാൽ നെഹ്‌റു സ്റ്റേഡിയത്തിൽ നടന്ന പ്രചാരണത്തിന്റെ ഗ്രാൻഡ് ഫിനാലെയിൽ കിരൺ റിജജു പങ്കെടുത്തു.
2020 സെപ്റ്റംബറിൽ, യു‌എസ്‌എയിലെ ഗ്ലോബൽ ഇംപാക്റ്റ് നെറ്റ്‌വർക്ക് ആദ്യത്തെ 100 ആഗോള ഇംപാക്റ്റ് സിറ്റിസൺമാരിൽ ഒരാളായി ബെവ്‌ലിയെ തിരഞ്ഞെടുത്തു. 2021 മാർച്ചിൽ, കോസ്‌മോപൊളിറ്റൻ 2020-ലെ സോഷ്യൽ മീഡിയ ആക്ടിവിസ്റ്റ് ഓഫ് ദി ഇയർ പുരസ്‌കാരം നൽകി ആദരിച്ചു. അതേ മാസം തന്നെ Earthday.org ബെവ്‌ലിയെ ഭൗമദിന നെറ്റ്‌വർക്ക് സ്റ്റാർ ആയി പ്രഖ്യാപിച്ചു. മെഴ്‌സിഡസ് ബെൻസ് ഇന്ത്യയുടെ '25 ബെസ്റ്റ് നെവർ റെസ്റ്റ് സ്റ്റോറീസ്', ഓക്‌സിജൻ പ്രോജക്റ്റിന്റെ '5 ഇക്കോ-വാരിയേഴ്‌സ് കൺക്വറിംഗ് ക്ലൈമറ്റ് ചേഞ്ച് ഇൻ ഇന്ത്യ' എന്നീ ചിത്രങ്ങളിൽ ബെവ്‌ലിയെ പരാമർശിച്ചിട്ടുണ്ട്. 2020-ലെ കോവിഡ്-19 പാൻഡെമിക് സമയത്ത്, പ്ലാസ്റ്റിക് ഉപയോഗം കുറയ്ക്കുന്നതിന് ശസ്ത്രക്രിയാ മാസ്കുകൾക്ക് പകരം പുനരുപയോഗിക്കാവുന്ന ഫാബ്രിക് മാസ്കുകളുടെ ആവശ്യകതയെക്കുറിച്ച് അവബോധം സൃഷ്ടിക്കുന്നതിനായി ബെവ്‌ലി "പ്ലാസ്റ്റിക് ഉപവാസ" കാമ്പയിൻ ആരംഭിച്ചു.
അവലംബം
വർഗ്ഗം:1987-ൽ ജനിച്ചവർ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
അമ്മാൻ ഇന്റെർ നാഷണൽ സ്റ്റേഡിയം
ഏഷ്യൻ രാജ്യമായ ജോർദാനിലെ ഏറ്റവും വലിയ സ്റ്റേഡിയമാണ് അമ്മാൻ ഇന്റർനാഷണൽ സ്റ്റേഡിയം (അറബിക്: ستاد عمان). ആകെ 27 സ്റ്റേഡിയങ്ങളാണ് ജോർദ്ദനിലുള്ളത്. ജോർദാനിലെ അമ്മാനിലെ അൽ ഹുസൈൻ യൂത്ത് സിറ്റിയിലെ ഒരു സ്റ്റേഡിയമാണിത്. 1964 ൽ നിർമ്മിക്കപ്പെട്ട ഈ സ്റ്റേഡിയം 1968 ലാണ് പ്രവർത്തനം ആരംഭിച്ചത്. നിലവിൽ 17,619 കാണികളുടെ ശേഷിയുള്ള ഇത് ജോർദാൻ സർക്കാരിന്റെ ഉടമസ്ഥതയിലുള്ളതും, യുവജനസമിതിയുടെ ഉന്നത സമിതി ഭരിക്കുന്നതുമാണ്. ജോർദാൻ ദേശീയ ഫുട്ബോൾ ടീമിന്റെയും അൽ-ഫൈസാലി എസ്‌സിയുടെയും ഹോം സ്റ്റേഡിയം കൂടിയാണിത്. ഷ്മൈസാനി സ്പോർട്ട് സിറ്റിക്ക് സമീപമാണ് ഈ സ്റ്റേഡിയം സ്ഥിതിചെയ്യുന്നത്.
വലുപ്പം
110 മീറ്റർ നീളവും 74 മീറ്റർ വീതിയുമുള്ള ഇതിന്റെ വിസ്തീർണ്ണം 8140 ചതുരശ്ര മീറ്റർ ആണ്. 25000 കാണികളെ ഉൾക്കൊള്ളാൻ ശേഷിയുള്ളതാണ് അമ്മാൻ ഇന്റർനാഷണൽ സ്റ്റേഡിയം.
നിർമ്മാണം
ജോർദ്ദാൻ സർക്കാറിന്റെ ഉടമസ്ഥതയിലാണ് അമ്മാൻ ഇന്റർനാഷണൽ സ്റ്റേഡിയം നിർമ്മിക്കപ്പെട്ടത്. 1,250,000 ജോർദ്ദാൻ ദിനാർ ആയിരുന്നു ഈ സ്റ്റേഡിയത്തിന്റെ നിർമ്മാണച്ചിലവ്. ജോർദ്ദാനിയൻ കൺസ്റ്റ്രക്ഷൻസ് അസ്സോസിയേഷൻ ആണ് ഇതിന്റെ നിർമ്മാണം ഏറ്റെടുത്ത് നടത്തിയത്. 1964 ൽ നിർമ്മാണ ജോലികൾ ആരംഭിച്ച സ്റ്റേഡിയം 1968ൽ ഉത്ഘാടനം ചെയ്യപ്പെട്ടു.